text:
Di Agkupas nga Ayat—Posible Kadi?
“Dagiti gayebgeb [ni ayat] ket gaygayebgeb ti apuy, ti gil-ayab ni Jah.”—SOL. 8:6.
1, 2. Siasino ti magunggonaan iti Kanta ni Solomon, ken apay? (Kitaen ti ladawan iti rugi ti artikulo.)
‘NAGSAM-IT ketdin ti panagkinnitada ken nagirut ti panaginniggemda! Sigurado nga awan ti mangibaga a saanda nga agpimpinnateg iti kasta unay!’ Dagita ti agtartaray iti panunot ti panglakayen a nangkasar iti maysa a baro a pagassawaan. Bayat nga agsalsala dagiti dua iti reception-da, mapampanunot ti panglakayen: ‘Agpautto ngata ti relasionda? Iti panagtulid dagiti tawen, umunegto ngata ti ayan-ayatda wenno in-inut nga agmawmaw agingga nga agpukaw?’ No talaga a napudno ken di maisin ti ayatda, madaeranda ti aniaman a parikut a pakaipasanguanda. Ngem nakalkaldaang ta nagmawmaw ti ayat ti adu a pagassawaan a nagresulta iti panagsina. Isu a mabalin a maisaludsodmo, ‘Posible kadi ti manayon nga ayat?’
2 Narigat ti makasarak iti pudpudno nga ayat uray idi tiempo ni Ari Solomon iti nagkauna nga Israel. Kinunana maipapan iti moralidad idi kaaldawanna: “Maysa a [nalinteg a] tao iti sangaribu ti nasarakak, ngem saanak a nakasarak iti babai iti nagtetengngaan amin dagitoy. Kitaenyo! Daytoy laeng ti natakuatak, a ti pudno a Dios inaramidna a nalinteg ti sangatauan, ngem isuda nagsapulda iti adu a gakat.” (Ecl. 7:26-29) Gapu iti impluensia dagiti ganggannaet a babbai nga agdaydayaw ken Baal, nagbalin a nakababbaba ti moral idi a tiempo isu a narigatan ni Solomon nga agbirok iti maysa a lalaki wenno babai nga addaan iti nasayaat a moralidad. * Ngem ipakita ti daniw a pinutarna agarup 20 a tawen sakbayna—ti Kanta ni Solomon—a posible a maaddaan ti maysa a lalaki ken babai iti agpaut nga ayat. Nabiag ti panangiladawan daytoy a daniw iti kaipapanan ti pudpudno nga ayat ken no kasano a maipakita dayta. Adda man asawatayo wenno awan, adu ti maadaltayo iti kasta nga ayat no usigentayo a naimbag daytoy a libro ti Biblia.
PUDPUDNO NGA AYAT—POSIBLE!
3. Apay a posible ti pudpudno nga ayat iti nagbaetan ti lalaki ken babai?
3 Basaen ti Kanta ni Solomon 8:6. Ti sasao a “ti gil-ayab ni Jah” a nausar a mangiladawan iti ayat ket napnuan iti kaipapanan. Nadeskribir kas “gil-ayab ni Jah” ti pudpudno nga ayat gapu ta ni Jehova ti nagtaudan dayta. Pinarsuana ti tao sigun iti ladawanna nga addaan iti kapasidad nga agayat. (Gen. 1:26, 27) Idi makita ti umuna a lalaki a ni Adan ti umuna a babai a ni Eva, uray la nakayebkas iti daniw gapu iti ragsakna! Awan duadua a nakarikna ni Eva iti kinasinged ken Adan, a ‘nakaalaanna.’ (Gen. 2:21-23) Gapu ta inikkan ni Jehova ti tao iti kapasidad nga agayat, posible ngarud ti pudpudno ken di agkupas nga ayat iti nagbaetan ti lalaki ken babai.
4, 5. Iyestoriam iti apagbiit ti Kanta ni Solomon.
4 Nakapimpintas ti panangdeskribir ti Kanta ni Solomon iti ayat a mabalin a marikna ti maysa a baro ken balasang iti maysa ken maysa. Daytoy a kanta a naputar a kas iti maysa a sarsuela, ket maipapan iti ayan-ayat ti maysa a balasang iti away ti Sunem, wenno Sulem, ken ti patpatgenna a pastor. Bambantayan idi ti balasang ti kaubasan dagiti manongna nga asideg iti nagkampuan ni Ari Solomon ken dagiti buyotna. Nakita ni Solomon ti balasang ket nakayawan iti pintasna isu a pinaayabanna iti kampona ken inikkanna iti adu a sagut. Ngem addan kaayan-ayat ti balasang ket imbagana a kayatna a makadua ti dungdungnguenna a pastor. (Sol. 1:4-14) Sinapsapul ti pastor ket nasarakanna iti uneg ti kampo ket impeksada dagiti agkakasam-it nga ebkas ti pammategda.—Sol. 1:15-17.
5 Idi nagsubli ni Solomon idiay Jerusalem, inkuyogna ti balasang, ngem sinurot ti pastor. (Sol. 4:1-5, 8, 9) Awan nagmamaayan ti amin a panagregget ni Solomon a mangallukoy iti balasang. (Sol. 6:4-7; 7:1-10) Isu nga idi agangay, pinalubosanna met laeng nga agawid. Iti ngudo ti kanta, aw-awagan ti balasang ti patpatgenna a sipapartak koma nga umay sumabat kenkuana a “kas iti gasela.”—Sol. 8:14.
6. Apay a kasla narigat a tukoyen no asino dagiti agsasao iti kanta?
6 Nagpaiduma ti kinapintas ti Kanta ni Solomon. Kinapudnona, naawagan dayta iti “kaiimnasan a kanta.” (Sol. 1:1) Nupay kasta, saan nga innaganan ni Solomon no siasino dagiti agsasao kadagiti dialogo, monologo, ken tagtagainep iti kanta. Sigun iti The New Interpreter’s Dictionary of the Bible, “dagiti detalye a kas iti tampok, pasamak, taray ti estoria, ken karakter ket saan nga isu ti napateg.” Tapno saan a madadael ti namaris ken naindaniwan a pannakaputar ti kanta, saan a nadakamat ti nagan dagiti agsasao. Ngem maammuam no asino ti matuktukoy babaen ti ibagbagana wenno ti naibaga kenkuana. *
“DAGITI EBKAS TI PAMMATEGMO NASAYSAYAATDA NGEM ITI ARAK”
7, 8. Kasano nga inyebkas ti pastor ken ti balasang ti pammategda iti maysa ken maysa? Mangted kadagiti pagarigan.
7 Ti Kanta ni Solomon ket napnuan kadagiti ‘ebkas ti pammateg’ iti nagbaetan ti balasang ken ti pastor. Nupay nayebkas dagita iti estilo a gagangay kadagiti Dumaya agarup 3,000 a tawenen ti napalabas ken mabalin a kasla karkarna iti agdama, napnuan dagita iti kaipapanan, ken matarusantayo ti rikrikna ti balasang ken ti pastor. Kas pagarigan, dinaydayaw ti pastor dagiti nalanay ken naamo a mata ti balasang babaen ti panangyaspingna kadagita iti “matmata dagiti kalapati.” (Sol. 1:15) Inyarig met ti balasang dagiti mata ti pastor, saan nga iti matmata ti kalapati, no di ket kadagiti kalapati a mismo. (Basaen ti Kanta ni Solomon 5:12.) Para kenkuana, nagpintas ti nangisit nga alintatao ti mata ti pastor a kas iti kalapati nga agdigdigus iti gatas.
8 Saan nga amin nga ebkas ti pammateg a nadakamat iti kanta ket tumukoy iti pisikal a kinapintas. Usigentayo ti kinuna ti pastor maipapan iti panagsasao ti balasang. (Basaen ti Kanta ni Solomon 4:7, 11.) Imbagana nga agtedtedted iti bibigna ti “diro ti kalaba.” Apay? Gapu ta ti “diro ti kalaba” ket nasamsam-it ken naim-imas ngem iti diro a naanginan. Ti sasao a “diro ken gatas addada iti baba ti dila [ti balasang]” kayatna a sawen a makaay-ayo ken naimbag ti panagsasaona, a kas iti diro ken gatas. Idi ngarud imbaga ti pastor iti balasang a, “naan-anay a napintaska, . . . awan pamilawan kenka,” saanna laeng a tuktukoyen ti pisikal a kinapintasna.
9. (a) Ania ti ramanen ti ayat iti nagbaetan dagiti agassawa? (b) Apay a napateg nga iyebkas dagiti agassawa ti ayatda iti maysa ken maysa?
9 Ti panagasawa ket saan laeng a basta kontrata wenno pormal a tulagan. Karaman iti dayta ti pudno nga ayat iti nagbaetan dagiti agassawa. Kinapudnona, ayat ti pakabigbigan ti maysa a Kristiano a pagassawaan. Ngem ania a kita ti ayat daytoy? Ti kadi ayat a naibatay kadagiti prinsipio ti Biblia? (1 Juan 4:8) Ramanenna kadi ti nainkasigudan a panagayat—ti ayat iti nagbaetan dagiti agkakapamilia? Saklawenna kadi ti nabara ken nadungngo a singgalut dagiti pudpudno nga aggayyem? (Juan 11:3) Romantiko kadi nga ayat dayta? (Prov. 5:15-20) Kinapudnona, amin dagita ti ramanen ti pudpudno ken manayon nga ayat iti nagbaetan dagiti agassawa. Mas marikna ti ayat no mayebkas dayta. Nakapatpateg ngarud nga iyebkas dayta dagiti agassawa uray no okupadoda iti inaldaw! Kadagiti kultura a dagiti nagannak ti agpili iti pakiasawaan ti anakda, saan nga agam-ammo dagiti agasawa sakbay ti panagkasarda. Isu a bayat a maam-ammoda ken masursuroda nga ayaten ti tunggal maysa, nasayaat nga agpada nga iyebkasda ti ayatda. Dayta ti mangpasinged ken mangpatibker iti relasionda.
10. Ania pay ti maitulong ti panangyebkas dagiti agassawa kadagiti ebkas ti pammategda?
10 Adda pay nasayaat nga epekto ti panangyebkas dagiti agassawa iti pammategda. Intukon ni Ari Solomon iti balasang a Sulamita nga ikkanna iti “nagsirkulo nga arkos a balitok, agraman kadagiti butones a pirak.” Pinadpadayawanna pay ket kinunana a “napintas a kas iti kabus, nasin-aw a kas iti naraniag nga init.” (Sol. 1:9-11; 6:10) Ngem nagtalinaed a di maisin ti ayat ti balasang iti patpatgenna a pastor. Ania ti nakatulong kenkuana nga agbalin a nasungdo ken ania ti nangliwliwa kenkuana bayat ti kaawanna iti sibay ti nobiona? Ibagana kadatayo. (Basaen ti Kanta ni Solomon 1:2, 3.) Isu ti pananglagipna kadagiti ‘ebkas ti pammateg’ ti pastor. Para kenkuana, dagidiay nga ebkas ket “nasaysayaatda ngem iti arak” a mangparagsak iti puso, ket ti naganna kasla iti makapabang-ar a “[nabanglo a] lana a maiparukpok” iti ulo. (Sal. 23:5; 104:15) Wen, nakapatpateg ti masansan a panangyebkas dagiti agassawa iti pammategda iti maysa ken maysa tapno umuneg ti ayan-ayatda. Ket ti pananglagipda kadagita nga ebkas ti tumulong tapno agtalinaed a natibker ti relasionda.
SAANYO A RIINGEN TI AYAT “AGINGGA NGA AGDUYOS”
11. Ania ti maadal dagiti awanan assawa a Kristiano iti imbaga ti Sulamita kadagiti annak a babbai ti Jerusalem?
11 Adda met maadal dagiti awanan asawa a Kristiano iti Kanta ni Solomon, nangnangruna dagidiay agbirbirok iti katakunaynayna. Awan a pulos ti ayat a marikna ti Sulamita ken Solomon. Pinagsapatana dagiti annak a babbai ti Jerusalem, ket kinunana: “Saanyo a padasen a riingen wenno gutugoten ti ayat kaniak agingga nga agduyos.” (Sol. 2:7; 3:5) Apay? Gapu ta di umiso ti agayat iti uray asino lattan. No ngarud ti maysa a Kristiano ket kayatnan ti makiasawa, nainsiriban a siaanus nga urayenna daydiay talaga a patpatgenna.
12. Apay nga ay-ayaten ti balasang a Sulamita ti pastor?
12 Apay nga ay-ayaten ti balasang a Sulamita ti pastor? Pudno a naguapo ti pastor, a kas iti “maysa a gasela”; napigsa dagiti imana a kas “tubtubong a balitok”; ken naimnas ken natibker dagiti luppona a kas “ad-adigi a marmol.” Ngem saan laeng a napigsa ken naguapo. Para iti balasang, “kas iti kayo a mansanas iti tengnga dagiti kayo iti bakir” ti kayarigan ti “patpatge[nna] iti tengnga ti annak a lallaki.” Saan a kasta ti marikna ti balasang a matalek ken Jehova no saan a managbuteng iti Dios daytoy a baro.—Sol. 2:3, 9; 5:14, 15.
13. Apay nga ay-ayaten ti pastor ti balasang?
13 Komusta met ti balasang a Sulamita? Isu ket nakapimpintas ta uray la naatrakar kenkuana ti ari nga addaan idin iti “innem a pulo a reyna ken walopulo a kamalala ken [di mabilang] a babbalasang.” Nupay kasta, imbilang ti balasang ti bagina kas ‘maysa laeng a safron ti tanap iti igid ti baybay’—maysa a gagangay a sabong. Nakaem-emma ken nakapakpakumbaba ti Sulamita, isu nga inyarig ti pastor iti ‘lirio iti tengnga dagiti sisiit’! Matalek ti balasang ken Jehova.—Sol. 2:1, 2; 6:8.
14. Ania ti masursuro dagiti Kristiano nga agtarigagay a makiasawa maipapan iti ayat a nailadawan iti Kanta ni Solomon?
14 Idagadag ti Kasuratan kadagiti Kristiano a makiasawada ‘laeng iti Apo.’ (1 Cor. 7:39) Ti maysa nga indibidual a kayatna ti makiasawa saan koma a makirelasion iti di manamati no di ket bumirok iti maysa a nasungdo nga adipen ni Jehova. Maysa pay, tapno mapagtalinaed dagiti agassawa ti talna ken espiritualidadda bayat a sangsanguenda dagiti realidad iti biag, masapul nga adda natibker a pammati ken panagayatda iti Dios—nasasayaat a kualidad a nasken a sapulen ti maysa iti daydiay agbalin nga asawana. Dagita ti agpada a nasarakan ti pastor ken ti Sulamita iti maysa ken maysa.
TI NOBIAK KET KASLA ITI “MINUYONGAN A NAALADAN”
15. Ania ti masursuro dagiti Kristiano a babbaro ken babbalasang iti ulidan ti balasang a Sulamita?
15 Basaen ti Kanta ni Solomon 4:12. Apay nga inyarig ti pastor ti patpatgenna iti “minuyongan a naaladan”? Ti nabakudan wenno naaladan a hardin ket saan a mabalin a serken ti uray siasino lattan. Mabalinmo laeng ti sumrek iti dayta babaen ti ruangan nga adda serradurana. Kasta a hardin ti nakayarigan ti balasang a Sulamita agsipud ta ti ayatna ket agpaay laeng iti agbalinto nga asawana—ti pastor. Saan a nagpaallilaw kadagiti panangguyugoy ti ari, ket nagbalin a kas “pader” saan ket a kasla “ruangan” a nalaka laeng a maluktan. (Sol. 8:8-10) Kasta koma met dagiti Kristiano a babbaro ken babbalasang ita. Ipaayda laeng koma ti ayat ken pammategda iti agbalinto nga asawada.
16. Ania ti isuro ti Kanta ni Solomon maipapan iti pannakideyt?
16 Idi inawis ti pastor ti balasang a Sulamita a mapanda agpagnapagna, saan a pinalubosan dagiti kakabsatna a lallaki. Imbes ketdi, imbaonda nga agbantay iti kaubasan. Apay? Dida kadi agtalek kenkuana? Pampanunotenda kadi nga amangan no adda di umiso nga aramidenda? Saan. Kayatda laeng a mailiklik ti adingda a balasang iti sulisog. (Sol. 1:6; 2:10-15) Adda maadal ditoy dagiti Kristiano a babbaro ken babbalasang: No agdeyt ti maysa a baro ken balasang, agannadda koma tapno saanda a matnag iti immoralidad. Liklikanda koma a duduada laeng iti maysa a lugar. Nupay mabalinda nga ipakita ti ayatda iti maysa ken maysa iti nadayaw a pamay-an, liklikanda koma dagiti situasion a mangituggod iti immoralidad.
17, 18. Ania ti naitulong kenka ti panangusigtayo iti Kanta ni Solomon?
17 Kaaduanna nga agkasar dagiti agnobio gapu ta agin-innayat ken agpimpinnategda unay. Ni Jehova ti namunganay iti panagasawa ket kayatna a manayon ti relasion dagiti agassawa, isu a nagpateg nga ikagumaanda a pagtalinaeden ti bara ti ayan-ayatda ken ti kinadungngoda iti maysa ken maysa.—Mar. 10:6-9.
18 No agsapsapulka iti agbalin a katakunaynaymo, sapulem daydiay pudpudno a maipategmonto. No nabirokamon, ikagumaam a pagtalinaeden a di bumaaw wenno agmawmaw ti panagayatmo, kas iti naisalaysay iti Kanta ni Solomon. Agsapsapulka man iti asawa wenno addaankan, sapay koma ta matagiragsakmo ti pudpudno nga ayat—“ti gil-ayab ni Jah.”—Sol. 8:6.


c: text/html

text:
Badoc, Ilocos Norte
Ti Badoc ket maysa a maikatlo a klase nga ili iti probinsia ti Ilocos Norte iti Filipinas.
Dagiti baranggay[urnosen | urnosen ti taudan]
Ti Badoc ket nabennebenneg iti 31 a barbaranggay.[2]
- Alay-Nangbabaan (Alay 15-B)
- Alogoog
- Ar-arusip
- Aring
- Balbaldez
- Bato
- Camanga
- Canaan (Poblacion)
- Caraitan
- Gabut Norte
- Gabut Sur
- Garreta (Poblacion)
- Labut
- Lacuben
- Lubigan
- Mabusag Norte
- Mabusag Sur
- Madupayas
- Morong
- Nagrebcan
- Napu
- La Virgen Milagrosa (Paguetpet)
- Pagsanahan Norte
- Pagsanahan Sur
- Paltit
- Parang
- Pasuc
- Santa Cruz Norte
- Santa Cruz Sur
- Saud
- Turod
Demograpia[urnosen | urnosen ti taudan]
Dagiti nagibasaran[urnosen | urnosen ti taudan]
- ^ "Dagiti Opisial a Resulta ti Panagbutos idi 2013 kadagiti Ili ken Siudad". Intramuros, Manila, Filipinas: Commission on Elections (COMELEC). 1 Hulio 2013. Naala idi Hulio 6, 2014.
- ^ a b "Probinsia ti Ilocos Norte". PSGC Interaktibo. Siudad ti Makati, Filipinas: Opisina ti Koordinasion ti Nailian nga Estadistika. Naala idi 7 Hulio 2014.
- ^ a b Pakaammo ti Senso ti Filipinas idi 2015 (Ingles) naala idi 10 Hunio 2016
- ^ "Probinsia ti Ilocos Norte". Datos ti Populasion ti Ili. Dibision ti Panagsukisok ti LWUA. Naala idi 27 Hunio 2014.
Dagiti silpo ti ruar[urnosen | urnosen ti taudan]
- Pagalagadan a Kodigo ti Heograpia ti Filipinas (Ingles)
- Turay ti Estadistika ti Filipinas (Ingles)
- Dagiti datos ti populasion ti LWUA (Ingles)
- LGPMS (Ingles)
- COMELEC (Ingles)

robotstxt: allowed

filter: keep


text:
Kategoria:Dagiti paglaonan a kategoria
Dagiti paglaonan a kategoria ket dagiti kategoria nga intero laeng nga aglaon kadagiti subkategoria. Usaren ti plantilia
{{Kategoria ti Wikipedia|container=yes}} wenno
{{Paglaonan a kategoria}} tapno makanayon ti kategoria iti daytoy a kategoria.
Dagiti subkategoria
Daytoy a kategoria ket addaan kadagiti sumaganad a 159 a subkategoria, manipud iti 159 a dagup.
B
C
- California (1 K, 3 P)
D
- Dagiti bapor babaen ti kita (2 K)
- Dagiti dati a pagilian (2 K)
- Dagiti gunguna ti pelikula (1 K)
- ► Dagiti Hudio (1 P)
- Dagiti kategoria ti pungol (121 K)
- Dagiti linaon (6 K)
- Dagiti manglinglingay (2 K)
- Dagiti matagtagitao a lugar (2 K)
- Dagiti nangabak ti gunguna (2 K)
- Dagiti obra babaen ti petsa (1 K)
- Dagiti obra babaen ti topiko (1 K)
- Dagiti pagilian ti Amerika (2 K)
- Dagiti pagsurotan a kategoria (163 K)
- Dagiti papeles ti Wikipedia (2 K, 1 P)
- Dagiti plantilia ti musika (1 K)
E
- Edukasion babaen ti pagilian (1 K)
H
I
- Is-isla babaen ti kontinente (5 K)
K
- Katkategoria babaen ti kita (14 K)
- Katkategoria babaen ti siglo (4 K)
- Katkategoria babaen ti topiko (17 K)
- Korea (3 K)
- Kultura babaen ti kontinente (8 K)
- Kultura babaen ti pakipagilian (14 K)
L
- Literatura babaen ti henero (3 K)
M
- Mamannurat (6 K, 21 P)
N
- Nailemmeng a katkategoria (544 K)
P
S
- ► Sistema ti reproduktibo (1 P)
T
- Tattao babaen ti etnisidad (3 K)
- Tattao babaen ti relihion (5 K)
- Tattao babaen ti siglo (2 K)
- Tattao babaen ti trabaho (13 K)


text:
Epiko ni Gilgamesh
To Epiko ni Gilgamesh, ket maysa nga epiko a daniw manipud ti Mesopotamia, daytoy ket maysa kadagiti kasapaan a nabatbati nga obra ti literatura. Ti literario a pakasaritaan ti Gilgamesh ket mangrugi kadagiti lima a naway a Sumeria a daniw a maipanggep kenni 'Bilgamesh' (Sumeria para iti Gilgamesh), ari iti Uruk. Uppat kadagitoy idi ket inus-usar a kas taudan a material para iti naipagtitipon nga epiko iti Akadio. Daytoy nga immuna a naipagtitipon nga epiko, a naamammuan iti bersion a "Duog a Babiloniko ", ket napetsaan idi maika-8 a siglo BC ken natituloan manipud ti incipit, Shūtur eli sharrī ("Rimbawan dagiti Amin a Dadduma nga Ari"). Bassit laeng dagiti pirgisna ti nabattbati. Ti naud-udi a bersion ti "Alagaden a Babiloniko" ket napetsaan idi maika-13 a siglo aginggana iti maika-10 a siglo BC ken adda iti incipit a Sha naqba īmuru ("Nga Isu iti Nakakita ti Kaadaleman"). Dagiti pirgis dagit iagarup a pagkatlo iti daytoy nga at-atiddog, sangadosena a tableta a bersion ket nabirukanen. Adda dagiti kasayaatan a kopia ket naduktalan kadagdiay nadadael a ti biblioteka iti maika-7 a siglo BC ti Asiriano nga ari a ni Ashurbanipal.
Dagiti nota[urnosen | urnosen ti taudan]
Dagiti silpo ti ruar[urnosen | urnosen ti taudan]
-
- Gilgamesh ken ni Huwawa, bersion A
- Gilgamesh ken ni Huwawa, bersion B


text:
Matulongannak Kadi ti Biblia No Malmaldaanganak?
Sungbat ti Biblia
Wen, gapu ta ti kasayaatan a tulong ket aggapu iti “
Dios, a mangliwliwa ken mangparegta ken mangbang-ar ken mangparagsak kadagiti malmaldaang.”
No ania ti ited ti Dios a makatulong kadagiti malmaldaang
Bileg. ‘
Bang-aran ken paragsakennaka’ ti Dios saan a babaen ti panangikkatna kadagiti amin a problemam, no di ket babaen ti panangsungbatna kadagiti kararagmo no dumawatka iti bileg. (Filipos 4:13) Sigurado nga ipangagnaka ti Dios ta kastoy ti kuna ti Biblia: “Ni
Jehova asideg kadagidiay nadunor ti pusoda; ket dagidiay a naidagel iti espiritu isalakanna.” (Salmo 34:18) Kinapudnona, mangngeg ti Dios ti panagpatulongmo uray no saanmo a mayebkas ti kaririknam.
—Roma 8:26, 27.
Nasayaat nga ulidan. Kastoy ti inkararag ti maysa a mannurat iti Biblia: “
Manipud kaunggan ti panagtuokko, umawagak kenka.” Linabanan ti salmista ti pannakariknana iti leddaang, wenno depresion, babaen ti pananglaglagipna a ti Dios saanna a tutuoken ti konsiensiatayo. Imbes ketdi, kinunana iti Dios: “
No tutopam dagiti basbasolmi, siasino ti makalisi iti pannusam? Ngem pakawanennakami, tapno agbutengkami ken agdayawkam kenka.”
—Salmo 130:1, 3, 4, Ti Baro a Naimbag a Damag Biblia.
Namnama. Malaksid ti panangipaayna iti liwliwa itan, inkari pay ti Dios nga ikkatennanto amin a problema a pakaigapuan ti depresion. Inton tungpalenna dayta a kari, “
dagiti immun-una a banag [a pakairamanan ti depresion] saandanto a maipalagip, saandanto met a tumpuar iti puso.”
—Isaias 65:17.
Palagip: Nupay bigbigbigenmi ti tulong nga ipaay ti Dios, dakami a Saksi ni Jehova ket agpapaagas met no addaankami kadagiti sakit a kas iti clinical depression. (Marcos 2:17) Nupay kasta, saankami a mangyen-endorso iti partikular a kita ti panangagas ta dagiti tattao a mismo ti mangaramid iti bukodda a desision.
Ammuem ti Ad-adu Pay
Apay a Dika Sumuksuko?
Apay nga ibilang ti maysa a tao a maysa a gayyem ni patay?


text:
“Saanko a Sangkapanunot ti Sakitko”
“Kasapulak ti tulong kada bumangon ken agiddaak. Naut-ot uray ti pannagnak. Nagserra ti karabukobko isu a diak matilmon dagiti agasko a pangep-ep iti ut-ot. Naaddaanak kadagiti sugat a di umim-imbag ket naimpeksion payen ti dadduma kadagita. Naaddaanak met iti ulser ken nakariknaak iti nakaro nga ut-ot iti barukongko. Diak maawatan ti mapaspasamak kaniak. Sangapulo la idi ti tawenko.”—Elisa.
SCLERODERMA—“natangken a kudil” ti kayatna a sawen—ti sao a maus-usar a pangdeskribir kadagiti sakit a mangap-apektar iti agarup 2.5 a milion a tattao iti intero a lubong. Localized scleroderma ti kita a masansan a makita kadagiti ubbing a ti kangrunaan nga epektona ket ti itatangken dagiti tisyu ti kudil.
Ngem ti nadayagnos ken Elisa idi 10 ti tawenna ket maysa a kita ti systemic scleroderma. Saan laeng a ti kudil ti ap-apektaran dayta no di ket uray ti panagandar dagiti lalaem a kas iti bato, puso, bara, tian, ken bagis. Impagarup dagiti doktor a no maagasan ni Elisa, umatiddog ti biagna iti lima la a tawen. Ngem ita, kalpasan ti 14 a tawen, sibibiag pay laeng ni Elisa. Nupay saan nga immimbag, positibo latta ti panangmatmatna iti biag. Kinasarita ti Agriingkayo! ni Elisa maipapan iti sakitna ken no kasano a maib-ibturanna dayta.
Kaano ti damom a pannakadlaw nga adda sakitmo?
Idi 9 ti tawenko, nasugat ti sikok, ket nakasaksakit dayta. Dimmakkel ti sugat ken saan nga immimbag. Idi naeksamen ti darak, naammuan nga addaanak iti systemic scleroderma. Gapu ta napartak ti ikakapuy ti salun-atko, nagbirokkami iti doktor nga eksperiensado iti panangagas iti scleroderma.
Ania ti resulta ti panagbirokyo?
Nakasarakkami iti rheumatologist. Imbagana kadagiti nagannakko a no ma-chemotherapy-ak, mabalin a saan a kumaro ti scleroderma, umatiddog ti biagko iti lima a tawen, ken posible a makontrol ti sakitko. Ngem adda pagdaksan ti chemotherapy—pakapuyenna ti resistensiak. Uray ti panateng ket mabalin nga ipatayko.
Imbag laengen ta saan a napasamak dayta.
Wen—agyamanak unay ta sibibiagak pay laeng! Ngem idi 12 ti tawenko, nangrugi a makariknaak iti nakaro a panagsakit ti barukongko nga agpaut iti agarup 30 a minuto, no dadduma mamindua iti maysa nga aldaw. Nakasaksakit nga uray la umkisak.
Apay?
Naammuan dagiti doktor a nakababbaba ti hemoglobin-ko ken marigatan unayen ti pusok a mangibomba iti dara a mapan iti utekko. Iti sumagmamano a lawas, nasolbar dayta a problema babaen iti agas. Ngem malagipko a pampanunotek idi a nalabit adda mapasamak kaniak iti aniaman nga oras. Lallalo a nariknak a nakapimpimanak ta kasla diak makontrol ti mapaspasamak kaniak.
Sangapulo ket uppat a tawenen ti napalabas sipud idi nadayagnos ti sakitmo. Komustaka ngay itan?
Kanayon latta nga adda mariknak nga ut-ot ken adu ti sakitko a nainaig iti scleroderma. Karaman iti dayta ti ulser, lung fibrosis, ken nakaro nga ut-ot iti barukong. Ngem saanko a sangkapanunot ti sakitko wenno diak sayangen ti panawenko iti panagladingit. Adu pay ti nasken nga aramidek.
Kas iti ania?
Kaay-ayok ti agdrowing, agdait kadagiti bado ken agaramid kadagiti alahas. Ngem kangrunaanna, kas maysa kadagiti Saksi ni Jehova, mangisursuroak iti Biblia. Uray no diak makapagbalaybalay, kabaelak a tulongan ti dadduma a Saksi a mangyadal iti Biblia kadagiti kalugaranmi. Addaanak pay ketdi kadagiti iyad-adalan iti Biblia. Gapu iti ministeriok, adda direksion ti biagko.
Apay nga ar-aramidem dayta idinto ta marigrigatanka la ngaruden gapu kadagiti sakitmo?
Ammok a napateg ken makatulong ti impormasion nga ipakpakaammok kadagiti tattao. Naragragsakak met no okupadoak a tumulong kadagiti tattao iti kasta a pamay-an. Panagriknak, nasalsalun-atak pay ketdi! Iti dayta nga ababa a tiempo, malipatak nga adda sakitko.
Kasano a nakatulong ti Biblia iti panagbalinmo a positibo?
Ipalpalagipna kaniak a temporario laeng ti panagrigatko ken uray ti sabsabali. Kuna ti Apocalipsis 21:4 nga iti tiempo nga inkeddeng ti Dios, “punasennanto ti amin a lua kadagiti matada, ket awanton ni patay, awanto metten ti panagleddaang wenno panagsangit wenno ut-ot.” Ti panangpanunotko kadagiti teksto a kas iti dayta ti mangpabpabileg iti pammatik iti kari ti Dios a naragsak a masakbayan—saan laeng a para kadagiti marigrigatan kadagiti nakaro a sakit no di ket para iti amin.
Ammuem ti Ad-adu Pay
Adda Nakaro a Sakitko—Matulongannak Kadi ti Biblia?
Wen! Ammuem ti tallo nga addang a makatulong kenka a mangibtur iti nakaro a sakit.
Apay nga Ipalpalubos ti Dios ti Kinadakes ken Panagsagaba?
Kasano a nangrugi ti kinadakes, ken apay nga ipalpalubos dayta ti Dios? Agpatingganto ngata ti panagsagaba?
Ania ti Panggep ti Dios iti Daga?
Mapasamakto ngata ti panggep ti Dios nga agbalin a paraiso ti daga? No wen, kaano?


text:
Papa Vigilio
Ni Papa Vigilio (pimmusay idi 7 Hunio 555) ket isu ti nagturay a papa manipud idi 537 aginggana idi 555, ket naikedkeddeng nga isu ti immuna a papa ti Bisantino a Kinapapa.
Dagiti nagibasaran[urnosen | urnosen ti taudan]
- Ekonomou, Andrew J. 2007. Ti Bisantino a Roma ken dagiti Griego a Papa: Dagiti Dumaya nga impluensia iti Roma ken ti kinapapa manipud kenni Gregorio ti Natan-ok aginggana kenni Zacarias, A.D. 590–752. Lexington Books.
- Louise Ropes Loomis, Ti Libro dagiti Papa (Liber Pontificalis). Merchantville, NJ: Evolution Publishing. ISBN 1-889758-86-8 (Naiprenta manen idi 1916 nga edision. Inggles a pannkaipatarus nga adda dagiti naeskolar a pakaammo, ken dagiti panangiladawan).
Dagiti silpo ti ruar[urnosen | urnosen ti taudan]
Midia a mainaig kenni Papa Vigilio iti Wikimedia Commons
- Katoliko nga Ensiklopedia: Papa Vigilio
- Opera Omnia babaen ni Migne Patrologia nga adda dagiti analitiko a pagsurotan


text:
Sugpon, Ilocos Sur
Ti Sugpon ket maysa a maikalima a klase nga ili iti probinsia ti Ilocos Sur iti Filipinas.
Dagiti baranggay[urnosen | urnosen ti taudan]
Ti Sugpon ket nabennebenneg iti 6 a barbaranggay.[2]
- Banga
- Caoayan
- Licungan (Cullang)
- Danac
- Pangotan
- Balbalayang (Pob.)
Demograpia[urnosen | urnosen ti taudan]
Dagiti nagibasaran[urnosen | urnosen ti taudan]
- ^ "Dagiti Opisial a Resulta ti Panagbutos idi 2013 kadagiti Ili ken Siudad". Intramuros, Manila, Filipinas: Commission on Elections (COMELEC). 1 Hulio 2013. Naala idi Hulio 6, 2014.
- ^ a b "Probinsia ti Ilocos Sur". PSGC Interaktibo. Siudad ti Makati, Filipinas: Opisina ti Koordinasion ti Nailian nga Estadistika. Naala idi 19 Septiembre 2013.
- ^ a b Pakaammo ti Senso ti Filipinas idi 2015 (Ingles) naala idi 10 Hunio 2016
- ^ "Probinsia ti Ilocos Sur". Datos ti Populasion ti Ili. Dibision ti Panagsukisok ti LWUA. Naala idi 26 Hunio 2014.
Dagiti silpo ti ruar[urnosen | urnosen ti taudan]
- Pagalagadan a Kodigo ti Heograpia ti Filipinas (Ingles)
- Turay ti Estadistika ti Filipinas (Ingles)
- Dagiti datos ti populasion ti LWUA (Ingles)
- LGPMS (Ingles)
- COMELEC (Ingles)


text:
Ensima
Ti ensima ( /ˈɛnzaɪmz/) ket dagiti dakkel a biolohiko a molekula nga akinrebbeng para kadagiti rinibu a kimiko a panagibalbaliw a mangtalinaay iti biag.[1][2] Dagitoy ket nakaro a managpili a katalisis, a nasayaat a mangpapardas ti gatad ken ti pannkaisangayan kadagiti metaboliko a reaksion, manipud iti panagkalpa iti makan aginggana iti sintesis iti DNA. Kaaduan kadagiti ensima ken dagiti protina, urayno adda met dagiti kataliktika molekula ti RNA a nainagananen. Dagiti ensima ket mangampon iti maysa a naisangayan a tallo a dimension nga estruktura, ken mabalin mangiyannong ti organiko (kas la iti biotin) ken dagiti inorganiko (kas ti iono ti magnesio) a cofactor tapno makatulong iti katalisis.
Dagiti nagibasaran[urnosen | urnosen ti taudan]
- ^ Smith AL (Ed) (1997). Oxford a diksinario iti biokimika ken molekular a biolohia. Oxford [Oxfordshire]: Unibersidad ti Oxford a Pagmalditan. ISBN 0-19-854768-4.
- ^ Grisham, Charles M; Reginald, Garrett H (1999). Biokimika. Philadelphia: Saunders College Pub. pp. 426–7. ISBN 0-03-022318-0.
Dagiti silpo ti ruar[urnosen | urnosen ti taudan]
- Midia a mainaig iti Dagiti ensima iti Wikimedia Commons
- Estruktura/Annong dagiti Ensima


text:
1Iti saan a nabayag, iti maysa nga Aldaw a Panaginana, magmagna ni Jesus iti kataltalonan a namulaan iti trigo. Aldaw a Panaginana idi. Gapu ta mabisin dagiti adalanna, nagrurosda kadagiti dawa ti trigo ket kinnanda. 2Idi makita dagiti Fariseo daytoy, kinunada ken ni Jesus, “Kitaem, iparit ti Lintegtayo ti ar-aramiden dagiti adalam iti Aldaw a Panaginana.” 3“Saanyo kadi a nabasa ti inaramid ni David idi isu ken dagiti tattaona nagbisinda?” insungbat ni Jesus. 4“Simrek ni David ken dagiti kaduana iti balay ti Dios ket kinnanda ti tinapay a naidaton iti Dios. Maisalungasing iti linteg ti inaramidda ta dagiti laeng papadi ti mapalubosan a mangan iti dayta a tinapay. 5Wenno diyo aya nabasa iti Linteg ni Moises nga iti Aldaw a Panaginana saan a makabasol dagiti papadi iti uneg ti Templo nupay salungasingenda ti Linteg ti Panaginana? 6Ibagak kadakayo nga adda ditoy ti maysa a nangnangruna ngem ti Templo. 7Kuna ti Nasantoan a Surat, ‘Asi ti kalikagumak—saan a daton a mapuoran.’ No agpayso nga ammoyo ti kaipapanan daytoy, diyo koma ukomen dagiti awan basolna 8agsipud ta ti Anak ti Tao isu ti Apo ti Aldaw a Panaginana.” 9Pimmanaw ni Jesus iti dayta a lugar ket napan iti sinagoga. 10Adda lalaki sadiay a paralitiko ti maysa nga imana. Ket gapu ta kayat ti sumagmamano a tattao sadiay nga idarum ni Jesus, sinaludsodda, “Iparit aya ti Lintegtayo ti panangagas iti Aldaw a Panaginana?” 11Kinuna ni Jesus kadakuada, “Kas pangarigan, iti Aldaw a Panaginana, ti karnero ti maysa kadakayo matnag iti abut, dina aya alaen ken aonen? 12Napatpateg nga adayo ti tao ngem ti karnero! Isut’ gapuna nga ipalubos ti Linteg ti panagaramid iti naimbag iti Aldaw a Panaginana.” 13Kinuna ngarud ni Jesus iti lalaki, “Unnatem ta imam.” Inunnat ti lalaki ti imana ket immimbag a kas iti maysa nga imana. 14Pimmanaw dagiti Fariseo tapno tulagenda no kasano ti panangpapatayda ken ni Jesus. 15Idi naammoan ni Jesus ti gandat dagiti Fariseo, pimmanaw sadiay. Simmurot kenkuana dagiti adu a tattao. Inagasanna amin dagiti masakit. 16Binilinna ida nga awan pangibagbagaanda iti maipapan kenkuana 17tapno matungpal ti kinuna ti Dios babaen ken ni profeta Isaias: 18“Adtoy ti adipenko a pinilik, Ti ay-ayatek ken pakaay-ayoak unay. Itedkonto ti Espirituk kenkuana, Ket ipakaammonanto kadagiti amin a tattao ti yaay ti tiempo ti hustisia. 19Ngem dinto makisuppiat wenno agpukkaw kadagiti kalkalsada; Ket dinto makatitileng ti timekna. 20Dinanto tukkolen ti naparpar a runo, Wenno iddepen ti agkurkuridemdem a silaw. Saanto nga agsardeng agingga iti dina mapagballigi ti kinalinteg; 21Ket mangnamnamanto kenkuana dagiti amin a tattao.” 22Kalpasanna, impan ti sumagmamano a tattao ken ni Jesus ti maysa a lalaki a bulsek ken umel agsipud ta linuganan ti demonio. Pinaimbag ni Jesus daytoy a lalaki, ket iti kasta, makasao ken makakitan. 23Nasdaaw amin dagiti tattao iti inaramid ni Jesus. “Saan ngata nga isu daytoy ti Anak ni David?” sinaludsodda. 24Idi nangngeg daytoy dagiti Fariseo kinunada, “Paksiatenna dagiti demonio gapu laeng iti pannakabalin nga inted kenkuana ni Beelzebub a prinsipe dagiti demonio.” 25Ammo ni Jesus ti pampanunotenda ket kinunana kadakuada, “Saan nga agbayag ti pagarian a mabingaybingay ken aggiginnubat met laeng. Aniaman nga ili wenno familia a mabingaybingay ken aggiginnura, dinto agpaut. 26No agbibinnusor dagiti pasurot ni Satanas, kasano a mataginayon ti pagarianna? 27Kunayo a paksiatek dagiti demonio gapu ta ikkannak ni Beelzebub iti pannakabalin a mangaramid iti kasta. Sinno ngarud ti mangted kadagiti pasurotyo iti pannakabalin a mangpaksiat kadagiti demonio? 28Kinapudnona, ti Espiritu ti Dios ti mangted kaniak iti pannakabalin a mangpaksiat kadagiti demonio. Daytoy ti mangpaneknek nga addan kadakayo ti Pagarian ti Dios. 29“Awan ti makastrek iti balay ti napigsa a tao tapno alaenna dagiti kukuana. Reppetenna pay nga umuna ti napigsa a tao sa agsamsam iti uneg ti balay. 30“Ti saan a makikadua kaniak, busorennak. Ti saan a tumulong kaniak nga agurnong, agiwara. 31Daytoy ti gapuna nga ibagak kadakayo: mapakawan ti siasinoman a makabasol wenno agsao iti kinadakes, ngem dinto mapakawan ti agsao iti maibusor iti Espiritu Santo. 32Mapakawan ti agsao iti maikontra iti Anak ti Tao, ngem saan a mapakawan ti agsao iti maibusor iti Espiritu Santo—iti daytoy a biag wenno iti masakbayan.” 33“No nasayaat ti kayo, agbunga iti nasayaat. No saan a nasayaat ti kayo, saan a nasayaat ti bungana. Ta mailasin ti kayo gapu iti bungana. 34Dakayo a kaputotan ti uleg, kasano ti panagsaoyo iti naimbag idinto a dakeskayo? Ta isawang ti ngiwat ti linaon ti puso. 35Iruar ti naimbag a tao dagiti naimbag nga iduldulinna. Iruar ti dakes a tao dagiti dakes nga iduldulinna. 36“Ibagak kadakayo nga inton Aldaw a Panangukom, sungbatanto ti tunggal maysa dagiti awan serserbina nga insawangna. 37Ta dagitinto saom ti pakaukomam met laeng—no nakabasolka wenno saan.” 38Nagsao ti sumagmamano a mamaestro iti Linteg ken sumagmamano a Fariseo. “Maestro,” kinunada, “ipakitaannakami man iti milagro.” 39“Anian a nagdakes dagiti tattao kadagitoy nga aldaw! Awan pammatida iti Dios,” insungbat ni Jesus. “Agdawatkayo iti milagro? Awan ti maipakita kadakayo no di laeng ti milagro ni profeta Jonas. 40Kas iti panagyan ni Jonas iti tian ti dakkel nga ikan iti las-ud ti tallo nga aldaw ken rabii, kastanto met ti panagyan ti Anak ti Tao iti uneg ti daga. 41Inton Aldaw a Panangukom, tumakderto dagiti taga-Nineve a mangpabasol kadakayo, ta nagbabawida kadagiti basbasolda idi nangngegda ti panangaskasaba ni Jonas. Ibagak kadakayo nga adda ditoy ti maysa a natantan-ok ngem ni Jonas. 42Inton Aldaw a Panangukom, tumakderto ti Reyna a taga-Abagatan a mangidarum kadakayo agsipud ta nagdalliasat iti adayo a lugar tapno umayna laeng denggen ti nainsiriban a pannursuro ni Solomon. Ibagak kadakayo nga adda ditoy ti maysa a natantan-ok ngem ni Solomon.” 43“No rummuar ti dakes nga espiritu iti maysa a tao, mapan agsursor kadagiti luglugar a namaga nga agsapul iti paginanaanna. No awan ti masapulanna, 44kunana iti nakemna, ‘Agsubliak iti balayko.’ Agsubli ngarud ket masarakanna ti balay nga awan nagyanna, nadalus ken natarimaan. 45Iti kasta, rummuar ket mangisangpet iti pito nga espiritu a dakdakes pay ngem isu, ket kaduana ida nga agnaed sadiay. Ngarud, dakdakesto ti kasasaad dayta a tao ngem iti immuna. Kastoyto met ti pagbanagan dagiti dakes a tattao iti daytoy a kaputotan.” 46Madama pay laeng nga agsasao ni Jesus kadagiti tattao idi sumangpet ni inana ken dagiti kakabsatna a lallaki. Nagyanda iti ruar ket kayatda ti makisao ken ni Jesus. 48Ngem insungbatna iti tao a nangibaga kenkuana, “Siasino kadi ti inak? Siasino kadi dagiti kakabsatko?” 49Ket intudo ni Jesus dagiti adalanna sana kinuna, “Kitaenyo! Daytoy ti inak ken dagiti kakabsatko! 50Ti siasinoman nga agaramid iti pagayatan ni Amak sadi langit, isu ti kabsatko ken ti inak.”
Copyright
Learn More


text:
Hindi-Urdu
Ti Hindi-Urdu wenno Hindustaniko (हिंदी उर्दू, ہندی اردو) ket maysa nga Indo-Aryan a pagsasao ken ti lingua franca ti Amianan nga India ken Pakistan.[5][6] Daytoy ket naam-ammuan a kas ti pagsasao a Hindustaniko (हिन्दुस्तानी, ہندوستانی, Hindustānī, IPA: [ɦɪ̃n̪d̪ʊsˈt̪aːni], literal: "ti Hindustan"),[7] ken naipakasaritaan a, kas ti Hindavi wenno Rekhta. Daytoy ket nangruna a nagtaud manipud ti Khariboli a dialekto ti Delhi, ken mangitiptipon ti adu a bilang ti bokabulario manipud ti Persiano, Arabiko, Sanskrito ken Turkic.[8][9] Daytoy ket maysa a plurisentriko a pagsasao, nga adda ti dua nga opisial a porma, ti Pagalagadan a Hindi ken Pagalagadan nga Urdu,[10] a dagitoy ket dagiti naalagad a rehistrona. Dagiti naisasao ket narigatda a malasin, ken urayno dagiti opisial a pagalagadan ket agpadpada kadagiti gramatiko, ngem dagitoy ket aggiddiatda kadagiti literario a taripnong ken iti akademiko ken teknikal a bokabulario, a ti Urdu ket napigsa nga agtagtaginayon ti Persiano, Tengnga nga Asiatiko ken Arabiko a pannakainpluensia, ken ti Hindi ket kaaduan nga agitaltalek iti Sanskrito.[11][12] Sakbay ti Pannakabingbingay ti Britaniko nga India, dagiti termino a Hindustanko, Urdu, ken Hindi ket nagpapada; amin ket nagsaksakup ti naam-ammuan tattan a kas ti Urdu ken Hindi .[13] Ti termino a Hindustaniko ket maus-usar pay laeng para iti lokal a pagsasao ken lingua franca ti India ken Pakistan, kas pagarigan para iti pagsasao dagiti Bollywood a pelikula, ken dagiti pay nadumaduma a naigiddiatan a kita ti Hindi a naisasao ti ruar ti Subkontinente, a kas ti Fiji a Hindustaniko ken ti Karibe a Hindustaniko ti Surinam ken Trinidad.
Pakasaritaan[urnosen | urnosen ti taudan]
Dagiti kasapaan a porma ti agdama nga aldaw a Hindustaniko ket nagtaud manipud ti Tengnga nga Indo-Aryan apabhramsha ti lokal a pagsasao ti Amianan nga India kadagiti maika-17 ken maika-13 a siglo CE.[14] Ni Amir Khusro, a nagbibiag idi maika-13 a siglo CE idi las-ud ti paset ti panawen ti Delhi a Sultanato idiay Amianan nga India, ket nagus-usar kadagitoy a porma (nga isu idi ti lingua franca para iti paset ti panawen) kadagiti sinursuratna ket nanginagnagan ti pagsasao a kas ti Hindavi.[14] Ti Delhi a Sultanato, a bibukbukel dagiti nadumaduma a dinastia ti Turko ken Persiano a nagturturay manipud idiay Delhi, ket sinarsaruno idia babaen ti Mughal nga Imperio idi 1526.
Urayno dagiti Mughal ket nanipud ti Timurid (Gurkānī) Turko-Mongol a kaputotan,[15] dagitoy id ket Persiano a porma, ken ti Persiano ket nagin-inut a nagbalin nga isu ti pagsasao ti estado ti Mughal nga imperio kalpasan ti Babur.[16][17][18][19]
Iti patingga ti Mughal a paset ti panawen, ti pannakapispisi ti imperio ket ti nailaslasina sistema, ti maysa a sabali a kita ti Khariboli, maysa kadagiti simmarunuan ti lokal a pagsasao nga apabhramsha idiay Delhi, ken dagiti asu=ideg a siudad, ket nagin-inut a nagsuksukat ti Persiano a kas ti lingua franca kadagiti nailaslasin a naadalan a nangatngato a klase a naisangsangayan idiay akin-amianan nga India, urayno ti Persiano ket nakatalinaay ti kadayeganna. Ti termino a Hindustani (literal "ti Hindustan") ket isu idi ti nagan a naited ti sabali a kita ti Khariboli.
Para kadagiti sosio-politiko a rason, turayno daytoy ket sabali a kita ti Khariboli nga adda dagiti Persiano a bokabulariona, ti rumrumsua a pannakaidaydayaw a dialekto ket nagbalbalin a naamammuan a kas ti Urdu (husto nga zabān-e Urdu-e mo'alla "pagsasao ti korte" wenno zabān-e Urdu زبان اردو, ज़बान-ए उर्दू, "pagsasao ti kampo" iti Persiano, a naala manipud ti Turko Ordū "kampo", ckapadpada ti Inggles horde; gapu kadagiti taudanna a kas kadawyan a bitla ti buyot ti Mughal). Ti ad-adu pay a Persiano a bersion ti naudi ket nabangon a kas maysa a pagsasao ti korte a tinawtawagan ti Rekhta, wenno "naglalaok".
Dagiti paammo[urnosen | urnosen ti taudan]
- ^ 120 a riwriw ti Pagalagadan a Hindi (1999), 45 a riwriw ti Urdu (1999). Ethnologue 16.
- ^ BBC: Ti pagsurotan ti Urdu
- ^ Ti Derektorado ti Tengnga a Hindi ket alagadenna ti panag-usar ti Devanagari a sinuratan ken Hindi a panagiletra idiay India. Taudan: Direktorado ti Tengnga a Hindi: Pangyuna
- ^ Nailian a Konsilo para iti Panagrang-ay ti Pagsasao nga Urdu
- ^ Mohammad Tahsin Siddiqi (1994), Hindustaniko-Ingles a pangilalaok ti kodigo iti moderno a testo ti literario, Unibersidad ti Wisconsin,
... ti Hindustaniko ket isu ti lingua franca ti India ken Pakistan ...
- ^ Lydia Mihelič Pulsipher, Alex Pulsipher, Holly M. Hapke (2005), Rehional a Heograpiko ti Lubong: Sangalubongan a Tabas, Lokal a Kabibiag, Macmillan, ISBN 0-7167-1904-5,
... Babaen ti panawen ti Britaniko a kolonisasion, ti Hindustaniko ket isu idin ti lingua franca iti amin nga akin-amianan nga India ken iti tatta nga aldwen Pakistan ...
- ^ "Maipanggep ti Hindi-Urdu". North Carolina State University. Naala idi 2009-08-09.
- ^ Michael Huxley (editor) (1935), Ti Heograpiko a magasina, Tomo 2, Geographical Press,
... Para kadagiti baro a temino daytoy ket makaala nga awan keddeng kadagiti Persiano, Arabiko, Turko ken Sanskrito a diksionario ...
- ^ Gran Britania, Naarian a Kagimongan dagiti Arte (1948), Warnakan ti Naarian a Kagimongan dagiti Arte, Tomo 97,
... daytoy ket saan a nasayaat a lappedan kadagitlaeng bokabulario nga agtaltalek ti Sanskrito, wenno agtaltalek laeng ti Persiano. No ti maysa a pagsasao ket pumigsa ken maparang-ay daytoy ket nasken a makaala kadagitoy dua a taudans, a kas ti Inggles a nangalala iti Latin ken Teutoniko a taudan...
- ^ Robert E. Nunley, Severin M. Roberts, George W. Wubrick, Daniel L. Roy (1999), Ti Kultural a Langa ti Daga ti Pangyuna ti Nagtagitaoan a Heograpia, Prentice Hall, ISBN 0-13-080180-1,
... ti Hindustaniko ket isu ti naikabatayan kadagitoy dua a pagsasao ...
- ^ Hindi babaen ni Yamuna Kachru
- ^ Britannica ti Agadadal: India: Agpili kadagiti salaysay babaen ni Dale Hoiberg, Indu Ramchandani panid 175
- ^ "Hindustani B2". Inggles a Diksionario ti Oxford (Maika-3 nga ed.). Pagmalditan ti Unibersidad ti Oxford. Septiembre 2005.
- ^ a b Keith Brown, Sarah Ogilvie (2008), Naipabassit nga Ensiklopedia dagiti Pagsasao iti Lubong, Elsevier, ISBN 0-08-087774-5,
... ti Apabhramsha ket mabalin nga adad iti pnanagdaldaliasat a kasasaad manipud ti Tengnga nga Indo-Aryan a mapmapan iti Baro nga Indo-Aryan a paset. Adda dagiti elemento ti Hindustani nga agparparang ... ti naisangsangayan a porma ti lingua franca a Hindustani ket agparparang kadagiti sinursurat ni Amir Khusro (1253–1325), a tinawtawaganna iti Hindwi ...
- ^ Zahir ud-Din Mohammad (2002-09-10), Thackston, Wheeler M., ed., Ti Baburnama: Dagiti Pakalaglagipan ni Babur, Prisipe ken Emperador, Dagiti Klasiko ti Moderno a Biblioteka, ISBN 0-375-76137-3,
Nota: Ti Gurkānī ket isu ti Persiano a porma ti Mongoliano a balikas ti "kürügän" ("manugang"), ti titulo a naited iti nangibangon ti dinastia kalapasan ti pannakiasawana iti pamilia ni Genghis Khan.
- ^ B.F. Manz, "Tīmūr Lang", iti Ensiklopedia ti Islam, Online nga Edision, 2006
- ^ Encyclopædia Britannica, "Timurid a Dinastia", Online nga Akademiko nga Edision, 2007. (Inadaw nga insasao:...Ti Turko a dinastia ket nagtaud manipud ti agrukrukma a ni Timur (Tamerlane), a naindayegan para kadagiti nasayaat a panagiyungarna ti artistiko ken intelektual a biag idiay Iran ken Tengnga nga Asia....Dagiti agilaklako ken artistiko a komunidad ket naipan idiay kapitolio a siudad ti Herat, nga idiay ti nakabangonan ti biblioteka, ken ti kapitolio ket nagbaln a sentro ti maysa a napabaro ken nasayaat nga artistiko a kultura ti Persia...)
- ^ "Dagiti Timurid". Ti Columbia nga Ensiklopedia (Maika-6 nga ed.). Siudad ti New York: Unibersidad ti Columbia . Naala idi 2006-11-08.
- ^ Encyclopædia Britannica artikulo: Panagtitipon ken panagpadakkel dagiti Indo-Timurid, Online nga Edision, 2007.
Bibliograpia[urnosen | urnosen ti taudan]
- Asher, R. E. (1994). Hindi. In Asher (Ed.) (pp. 1547–1549).
- Asher, R. E. (Ed.). (1994). Ti Ensiklopedia ti Pagsasao ken Lingusitika. Oxford: Pergamon Press. ISBN 0-08-035943-4.
- Bailey, Thomas G. (1950). Suruam kenka ti Hindustaniko. Londres: English Universities Press.
- Chatterji, Suniti K. (1960). Indo-Aryan ken Hindi (reb. maika-2 ngaed.). Calcutta: Firma K.L. Mukhopadhyay.
- Dua, Hans R. (1992). Hindi-Urdu a kas ti maysa a plurisentriko a pagsasao. Iti M. G. Clyne (Ed.), Dagiti Plurisentriko apagsasao: Dagiti giddiatan akita kadagiti nadumaduma a pagilian. Berlin: Mouton de Gruyter. ISBN 3-11-012855-1.
- Dua, Hans R. (1994a). Hindustani. Iti Asher (Ed.) (pp. 1554).
- Dua, Hans R. (1994b). Urdu. Iti Asher (Ed.) (pp. 4863–4864).
- Rai, Amrit. (1984). Ti kamara a nabingbingay: Ti taudan ken panagrang-ay ti Hindi-Hindustaniko. Delhi: Unibersidad ti Oxford a Pagmalditan. ISBN 0-19-561643-X.
Dagiti adu pay a mabasbasa[urnosen | urnosen ti taudan]
- Henry Blochmann (1877). Inggles ken Urdu a diksionario, romanized (8 nga ed.). CALCUTTA: Naiprenta idiay pagmalditan ti Baptista a mision para iti Calcutta a libro ti pagadalan a kagimongan. p. 215. Naala idi 2011-07-06.ti Unibersidad ti Michigan
- John Dowson (1908). Ti gramatika ti pagsasao nga Urdū wenno Hindūstānī (3 nga ed.). LONDRES: K. Paul, Trench, Trübner & Co., ltd. p. 264. Naala idi 2011-07-06.ti Unibersidad ti Michigan
- John Dowson (1872). Ti gramatika ti pagsasao nga Urdū wenno Hindūstānī. LONDRES: Trübner & Co. p. 264. Naala idi 2011-07-06.Unibersidad ti Oxford
- John Thompson Platts (1874). Ti gramatika ti pagsasao nga Urdū wenno Hindūstānī. Tomo 6423 ti Biblioteka ti Kolehio ti Harvard a preserbasion ti microfilm a programa. LONDON: W.H. Allen. p. 399. Naala idi 2011-07-06.Unibersidad ti Oxford
- John Thompson Platts (1892). Ti gramatika ti pagsasao nga Urdū wenno Hindūstānī. LONDRES: W.H. Allen. p. 399. Naala idi 2011-07-06.ti Publiko a Biblioteka ti New York
- John Thompson Platts (1884). Ti diksionario ti Urdū, klasiko a Hindī, ken Ingles (naiprenta manen nga ed.). LONDON: H. Milford. p. 1259. Naala idi 2011-07-06.Unibersidad ti Oxford
- Shakespear, John. Ti Diksionario, Hindustani ken Ingles. maika-3 nga ed., much enl. Londres: Naiprenta para iti mannurat babaen ni J.L. Cox ken Annak a Lallaki: Inlako babaen ti Parbury, Allen, & Co., 1834.


text:
Wednesday, August 07, 2013
Ti Sensitibo a Topiko
Nakalawlawa ti kabangkagan ti literatura a para ubbing iti pagilian, saan nga agngudo iti immatang, ket agtultuloy pay iti inna ilalawa kabayatan iti inna panagdur-as. Ti literatura para ubbing ket pumayagpag saan laengen nga iti bukodtayo laong—iti pagilian no dipay ket iti sabsabali a pagilian iti Asia babaen iti pannakaipatarus dagiti aramid ni Filipino. (Basaen ti napalabas nga isyo maipapan itoy a sinurat.)
Isu a pumayagpag dagiti mannurat itoy a genre a mangibaskag ti kartada dagiti sinuratda—ket dayta a panagpayagpag tumaud met dagiti sinurat a saan a gagangay a mabasa iti kallabes, dagiti simmari iti alad ti kahon a nariingan—a rumbeng laeng nga isu ti mapasamak ta isu ti makuna a barometro ti dur-asan no makita iti panagbaliw ti panirigan, lalo iti pannakibiang iti mapaspasamak iti bukodda a lubong ken panangipresentar kadagiti nadumaduma nga isyos a sitatallugod nga awaten dagiti agbasbasa ken umayon iti konsepto a lawlawaten; ta no kasano iti kalawa daytoy a genre, kasta met ti tumtumboken a suporta ken respeto dagiti mannurat; dayta panagtallugod dagiti riders nga umayon no di man mangipaay iti respeto iti nabasana a konsepto ti mangipaay met iti para tignay kadagiti mannnurat itoy nga genre nga agputar pay iti ad-adu ken agtultuloy a mangbukibok iti nakadulin a gameng itoy a pagduyosan.
Madlaw laeng iti nabuntog a tignay ti gapuanan ni Ilokano itoy—iti man bukodna a literatura wenno iti eksperiensana a nasurat iti sabali a lenguahe no isu. Nupay kasta, adda ketdi dagiti rason a lumtaw no apay a mapasamak daytoy, a kas iti limitado nga akses ti pangiruaran ti sinurat wenno iti direkta a pannao, pagisubmitaran iti sinurat para iti bukodna a lenguahe; manmano no dipay ket awan ti masalamaan a kapuli a mannurat nga agsursurat iti sabali a lenguahe a nangtratar ti eksperiensana iti panagubingna iti Kailokoan—malagipko la ket ngarud dagitio nalalatak a mannurat nga Ilokano a dagiti eksperiensada iti Kailokoan ti nailaga kadagiti dadduma a sinuratda, a kas kada Brillantes, Bulusan, Jose, ken dadduma pay a mannurat iti English ket saan a napukaw ti kinaasinoda a mannurat ken nagtaudanda a puli ni Ilokano. The same thing koma no tapugan ti children’s lit, uray no ti eksperiensa laeng ni Ilokano uray no nasurat iti Filipino wenno iti English.
Ngarud, aniaman a medium wenno lenguahe ti usaren nga agsurat no ti eksperiensa dita ket Ilokano, still, maibilang nga Ilokano lit dayta—ket dayta koma iti mausatan a sumrekan no diman man mapalawa nga ayuyangan dagiti agessem iti literatura para ubbing.
Ket siguro, maitutop a sumiriptayo kadagiti aspekto wenno panirigan tapno maaddaan iti idea ti asinoman nga addaan iti interes itoy. (Kaniak a biang, kaunaan nga interesko ket ti children’s lit, kaunaan a naipablaak a sinuratko a sarita ket para ubbing; ti sinurattayo a Tagalog a pinagadalan dagiti estudiante ket literatura para ubbing; isu a no maminsan gamgamek man nga isubli dayta bukod ken naimnas a pagduyosan.)
Adtoy ngarud iti sangaduyog a singasing tapno umamnut no diman mamagtignay ti esseman ti asinoman nga agduyos itoy a genre, kas makitami wenno mapaliiw a dana a rumbeng laeng a taluntunen iti panagdaliasat iti biag; dagiti kapanunotan nga umno laeng nga ikkan wenno ipaay iti konsiderasion, no di man kayat uray no awidenna laeng ti immatang ti asinoman ket maysan dayta nga addang wenno pangrugian iti addang a kaitutopan; nupay kasta, mangidatagtayo iti ehemplo kadagiti sensitbo a topiko nga intay taldiapan).
Kadagiti sinurat a nabasbasa, lektiur nga inatendaran, kadagiti diskusion ken obserbasion, ken uray ania a klase ti sinurat saan laeng a literatura no dipay ket uray iti komunikasion ket nagbatay latta iti kinabileg ti intension babaen kadagiti ikur-it a balikas. As I see it, naurnos man ken saan dagiti binatog (sentence) lumtaw latta ti kinabileg dagiti balikas—ta adda met dagiti naurnos a binatog ngem saan a makapnek wenno makapatik-ab idinto ta adda met ti ababa wenno karrakarra wenno aglalaok ti barut, bamban ken nylon ngem lumtaw latta ti kinabileg ti punto a kayatna nga idanon. In short, ti lenguahe ti kangrunaan iti amin a sinurat.
Nagsusupadi dagiti lenguahe iti aniaman a genre, para ubbing, nanakman, krimen, makaparay-aw, makapabuteng, labistori, adbentrura ken dadduma pay. Iti bukodko a panirigan, daytoy ti umuna a preperensia iti panagpili iti makapnek a nabasa.
Ket no literatura a para ubbing, lenguahe met dagiti ubbing ti mausar—ti natural a lenguahe saan a sintetiko.
Malagipko man idi taraudi ti dekada 90’s a damok a makigamulo iti Saringit Chronicle, adda ti sinurat, ababa a sarita a para ubbing a naiyawat kaniak tapno innak editen. Kayatko unay ti idea, kabaruanan a kas kadagiti nabasbasak a panagiparang kadagiti sensitibo panirigan, lalo pay nga inarunanna ti eesseman iti sigud a pagduyosan—children’s lit—ngem iti ayanna a pagdaksan ket ti lenguahe a nausar ket saan a maitutop a para ubbing no di ket kadagiti intellectual ken nataengan, a possible pay a nangatngato pay ti IQ ti ubbing iti sarita a dipay nakadanon iti tukad a gred wan ngem dagiti dadduma a nanakman; nupay kasta, inaramatko ti exceptional regardless of biological consideration a nadakamat iti sarita, ngem isu nga isu ti panagkitak; ad-adda a ti autor ti agsasao iti sarita a kas batikano a komentarista iti gimong ngem iti ubing iti sarita. Saan a maitutop iti betereno nga intellectual a komentarista iti kagimongan iti panunot ti maysa nga ubing—madi ti lenguahe a nausar.
Uray met iti daniw, napintas ti pannakasurat ti imbagana a putarna, ngem no taldiapan iti eksperiensa ti daniw ken ti autor, karkardayo la unay ta eksperiensa ni Amerikano ti daniw, uray ti setting ket idi dinamagko nakapanen sadiay a lugar immisem, laeng. Ngarud impinalkon iti muging a maysa la ketdi a bunga ken gapuanan ti “Pirates of the Caribbean” ti naisubmitar a daniw. Adda met responsibilidad wenno akinresponsibilidad ti asinoman a nakaiyawatan iti akem a mangkita iti aniaman a klase ti sinurat iti literatura wenno ania a klase ti sinurat.
Makita dagiti ehemplo a nadakamat a naitugotan ti kinapudno babaen iti lenguahe. Napateg ti lenguahe a mausaar, no saan maitutop ti lenguahe, usigen ti autor no kasano a dimteng kenkuana ti idea, ket no saan a tumutop adda la ketdi ti misterio nga agas-asuk.
Ti maysa pay panangpalawa wenno mangpalawa ti bangkag ti literatura para ubbing ket ti panangaramat daytoy a kas medium iti panangipaawat, panangisuro kadagiti sensitibo a banag a saan a masukit ti rikna no diman iti panangawid ti interes dagiti ubing.
Sakbayna rimmuar, saan a madakdakamat iti literature dagiti ubbing dagiti sensitibo a banag. Ti kangrunaan a parikut ket no kasano nga idalan daytoy kabarbaro wenno simmari iti kas iti gagangay a topiko. Ngem saan a maawanan ni mannurat iti panglakagan, tapno naannayas ti panangipaawat ken pannakaisuro iti kayat nga ibaga no isu ti intension ti sinurat. Agdepende daytoy no ania a klase ti approach ti usaren iti tumutop a lenguahe—daytay saan a makasugkar no di ket makaay-ayo a lenguahe a tumutop la unay a para kadagiti ubbing.
Iti salaysay ni Eugene Y. Evasco a “Sitwasyon ng Panitikang Pambata sa Pilipinas (2010-2012)” nangdakamat dagiti sumagmamano a sinurat iti sensitibo a banag. Maibilang kadagiti nadakamat ti sinurat ni Ma. Ceres P. Doyo a “Bituin and the Big Flood” (2010) a nakatrataran ti kalamidad ken no kasano a sakbayan dayta tapno maliklikan iti saan a nasayaat nga ibunga dayta a kalamidad; iti gimong lalo idi un-unana a panawen ket adda ti tugkik ti pannakaawat no kasano nga ilugar ti maysa nga ampon—kunaen a sarado ti ridaw wenno maysa a sarado a saritaan iti muging ti gimong, ngem iti sarita ni Luis Gatmaitan nga “Ipinaglihi sa Labanos” ket linukatanna dagiti adu a muging iti nasged a pannakaawat ken nakatrataran iti ngatangata ti maysa nga ampon; iti sarita a “Paikot-ikot” a sarita ni Irene Carolina Sarmiento maipapan iti kasasaad ti ubing nga autistic—pudno la unay a nasken a mapespes a nalaing ti aanusan ken pannakaawat kadagiti addaan rangkap, banag a nagballigi ti autor a nangiparang. Kasano nga awaten ti ti pannakatay? Wenno ipapatay? Not even kadagiti nataengan ket saanda a maawatan, di mas lalon kadagiti ubbing a dida maawatan? Ngem nailawlawag a nalaing iti sarita a “Heaven’s Butterfly” a sarita da Cathy ken Pia B. Guballa.
Ti realism a mapaspasamak iti gimong maipapan iti militarisasion iti kaawayan, maipapan iti agrario ken kasasaad dagiti indigenous people a kas iti maaninag iti sarita ni Edgardo Maranan.
Kadagiti addaan rangkap nga ubbing, ti sarita a “Hands That Bridge” Perpi Tiongson; ti kinapateg ti epiko a Hudhud iti Ifugao iti winarwar ni Agay C. Llanera; ti pannakasursuro nga agpinta ken panangisuro daytoy kadagiti kapada nga ubbing ti tinaming ni Bong Oris iti A Reader’s Story; ken Pallete of Dreams ni Liwliwa Malabed; ti Why Can’t Uncle Martin Fix My Bike ni Czaria Vijulet Jusi maipapan ti kabibiag ti OFW; The Spirit of the Rain ni John Anthony Tindoc; ti panangisubo ti natnag a kanen iti Five Seconds Only ni Hannah Lyn Creencia; ubing nga addaan iti diperensia iti utek iti maipapan dagiti sarita a Crooked ni Hannah Lyn Creencia ken ti Maki’s Colorful World ni Margaret P. Yarcia
Uray iti panagbaliw iti panirigan iti seksualidad wenno ti maipapan iti gay world ket saan a nakalibas kadagiti mannurat iti children’sa lit, uray ken ni Ilokano ket adda met daytoy babaen iti komiks a panagasawa da tomboy ken ni bakla a nobela iti Bannawag.
Iti Ilokano lit, tumpaw, rumabaw ti sarita maipapan kadagiti indigenous people maipapan iti kinanumo ti maysa nga ubing nga Aeta—siempre wenno gagangay a saan a maikkan iti atension gapu ta kameng iti indigenous people, ngem kas akem dagiti titser—no kasano nga akseptaren dagiti babassit a banag, a kas iti pannakapatudon ken ni Aeta a mangaramid iti intermission number iti Boy Scout Jamboree, nga amin a nangited iti intermission ket nagsagrap iti dir-i ken pammadayaw; dimteng ti batang ti eskuelaan ni Aeta ket nagpasango nga agtokar babaen iti nose flute nga indigenous a musical instrument dagiti Aeta ket tinokarna ti kanta a “O Naraniag a Bulan” ken adu iti naragsakan ket indauloan pay ti superbisor iti nagpasango iti salonan a napan nagsala ket sinaruno met dagiti dadduma a mannursuro ket ti intermission number ni Aeta ti nagpaay a kararagsakan iti dayta a pasken; ti sarita a para ubbing, ket saan laeng a para iti entertainment no di ket suroanna dagiti riders a mangapseptar kadagiti babassit a bambanag aglalo iti panagpapada ti amin a tao, ken panangipakita no asino a talaga ti modelo a titser—saan nga ideskribir babaen iti balikas no di ket iti aramid.
Addan dagiti sensitibo a topiko ti children’s lit iti Literatura Ilokana ngem na-classify a kas sarita lattan. Maikkan koma pay iti ad-adu a panawen ken atension tapno rumangpaya met. @
Posted by Ka Iddo at 6:16 AM
No comments:
Subscribe to: Post Comments (Atom)


text:
Malinao, Albay
Ti Malinao ket maysa a maika-3 a klase nga ili iti probinsia ti Albay iti Filipinas.
Dagiti baranggay[urnosen | urnosen ti taudan]
Ti Malinao ket politikal a nabingbingay iti 29 a barbaranggay.[2]
- Awang
- Bagatangki
- Balading
- Balza
- Bariw
- Baybay
- Bulang
- Burabod
- Cabunturan
- Comun
- Diaro
- Estancia
- Jonop
- Labnig
- Libod
- Malolos
- Matalipni
- Ogob
- Pawa
- Payahan
- Poblacion
- Bagumbayan
- Quinarabasahan
- Santa Elena
- Soa
- Sugcad
- Tagoytoy
- Tanawan
- Tuliw
Demograpia[urnosen | urnosen ti taudan]
Dagiti nagibasaran[urnosen | urnosen ti taudan]
- ^ "Dagiti Opisial a Resulta ti Panagbutos idi 2013 kadagiti Ili ken Siudad". Intramuros, Manila, Filipinas: Commission on Elections (COMELEC). 1 Hulio 2013. Naala idi Hulio 6, 2014.
- ^ a b "Probinsia ti Albay". PSGC Interaktibo. Siudad ti Makati, Filipinas: Opisina ti Koordinasion ti Nailian nga Estadistika. Naala idi 25 Septiembre 2014.
- ^ a b Pakaammo ti Senso ti Filipinas idi 2015 (Ingles) naala idi 10 Hunio 2016
- ^ "Probinsia ti Albay". Datos ti Populasion ti Ili. Dibision ti Panagsukisok ti LWUA. Naala idi 25 Septiembre 2014.
Dagiti silpo ti ruar[urnosen | urnosen ti taudan]
- Pagalagadan a Kodigo ti Heograpia ti Filipinas (Ingles)
- Turay ti Estadistika ti Filipinas (Ingles)
- Dagiti datos ti populasion ti LWUA (Ingles)
- LGPMS (Ingles)
- COMELEC (Ingles)


text:
Panaganges
Ti panaganges ket isu ti proseso a mangiyuneg ken mangiruar ti angin kadagiti bara wenno ti oksiheno babaen kadagiti dadduma pay a panaganges nga organo a kas dagiti asang.[1] Dagiti kastoy a kita ti aerobiko nga organismo a kas dagiti billit, dagiti mamalia, ken dagiti reptilia ket makasapulda ti oksiheno tapno mangibbetda ti enerhia babaen ti respirasion, iti porma iti metabolismo kadagiti nabaknang kadagiti a molekula a kas ti glukosa. Ti panaganges ket maysa laeng a proseso a mangiyeg ti oksiheno iti pakasapulan iti bagi ken agikkat iti [karbon dioksido]]. Ti sabali pay a nangruna a proseso ket mangiraman ti panangunay ti dara babaen ti sistema ti panagbalikoskos[2] Ti panagsinnukat ti alingasaw ket rumsua idiay pulmonario nga [albeolo]] babaen ti pasibo a panagipan kadagiti alingasaw iti baetan ti albeolar nga alingasaw ken ti dara kadagiti kapilario iti bara . Kalpasan dagitoy a natunaw nga alingasaw ket adaan iti dara, ti puso ket pabileganna ti panagayus iti lawlaw ti bagi (babaen ti sistema ti panagbalikoskos). Ti medikal a termino para iti agin-inana a panaganges ket eupnea.
Dagiti nagibasaran[urnosen | urnosen ti taudan]
- ^ Peter Raven, George Johnson, Kenneth Mason, Jonathan Losos, Susan Singer (2007). "Ti panagtiliw ti oksiheno: Respirasion". Biolohia (8 ed. nga ed.). McGraw-Hill Science/Engineering/Math;. ISBN 0-07-322739-0.
- ^ Kevin T. Patton, Gary A. Thibodeau (2009). Anatomia ken Pisiolohia (7 nga edision nga ed.). Mosby. ISBN 0-323-05532-X.
- Parkes M (2006). "Panaganges-panagtengngel ken ti pagsardenganna". Exp Physiol. 91 (1): 1–15. doi:10.1113/expphysiol.2005.031625. PMID 16272264. Napno a testo


text:
Wikipedia:Dagiti agpang ti panagserrek ti agar-aramat
Ti abilidad ti kontributor nga agaramid kadagiti naisangayan a tignay iti Wikipedia ket agdepdepende iti bukodda nga agpang ti panagserrek ti agar-aramat. Daytoy ket maikeddeng no ti nakastrek iti maysa a pakabilangan, urayno ti pakabilangan ket addaan ti makaanay nga edad ken dagiti bilang dagiti inurnos, ken ania man kadagiti maipatinayon a karbengan ti manual a naited iti pakabilangan.
Ti sinoman ket makabasa iti Wikipedia. Malaksid no isuda ket naserraaan, mabalinda ti nawaya nga agurnos kadagiti kaaduan a panid a saan a nasken ti sumrek. Ti panagserrek ket mangited iti agar-aramat kadagiti adu a pagimbagan a mairaman ti abilidad ti agpartuat kadagiti baro a panid. Dagiti pakabilangan nga agpauten kadagiti naisangayan a bilang ti aldaw wenno dagiti ad-adu ngem dagiti naisangayan a bilang dagit naaramid ket automatiko a mapasingkedan. Dagiti adu pay nga agpang ti panagserrek ket nasken a manual a maited babaen ti agar-aramat nga addaan ti maitunos a turay. Ti maysa nga editor nga adu ti pannakasanayna ken nasayaat ket kaugalianna ket mabalinna ti agpadas nga agbalin a maysa nga administrador (sysop), a mangited kadagiti adu a bilang kadagiti dadduma pay a pammalubos.
Dagiti linaon
- 1 Pakabuklan
- 2 Dagiti grupo ti agar-aramat
- 2.1 Dagiti saan a nakarehistro nga agar-aramat
- 2.2 Dagiti baro nga agar-aramat
- 2.3 Dagiti automatiko a napasingkedan nga agar-aramat
- 2.4 Dagiti administrador, burokrata ken mayordormo
- 2.5 Dagiti dadduma pay a wagayway a pakabilangan
- 3 Dagiti ingganat' inggana a naserraan nga agar-aramat
- 4 Dagiti nota
- 5 Kitaen pay
Pakabuklan[urnosen ti taudan]
Amin dagiti agbisbisita iti daytoy a sitio, a mairaman dagiti saan a nakarehistro nga agar-aramat, ket paset ti grupo dagiti '*' , ken amin dagiti nakastrek nga agar-aramat ket paset pay ti grupo dagiti 'agar-aramat' . Dagiti agar-aramat ket automatikoda a maipangato kadagiti Automatiko a napasingkedan/Napatalgedan nga agar-aramat ti grupo a ti pakabilanganda ket nagpauten kadagiti uppat nga aldaw. Dagiti dadduma pay a wagayway ket maited laeng no makiddaw; a kas dagiti 'bot', ket maikkanda kadagiti pammalubos no makaipakitada iti pannakasapul kaniada (kitaen ti Wikipedia:Dagiti kiddaw dagiti pammalubos ken Wikipedia:Bots/Requests for approval). Dagiti dadduma pay a kas dagiti 'sysop' ken 'burokrata', ket maited laeng kalpasan ti pannakitungtung ti komunidad ken konsenso idiay Wikipedia:Dagiti administrador/kiddaw.
Dagiti grupo ti agar-aramat[urnosen ti taudan]
Dagiti saan a nakarehistro nga agar-aramat[urnosen ti taudan]
Dagiti kontributor a saan pay a nakapartuat iti pakabilangan wenno nakastrek ket nailaslasinda babaen ti bukoda nga IP a pagtaengan imbes a ti nagada nga agar-aramat, ken mabalinda a basaen amin a pampanid ti Wikipedia, ken agurnos kadagiti panid a saan a nasalakniban wenno nasalakniban-bassit. Mabalinda ti agpartuat kadagiti tungtungan a panid kadagiti ania man a nagan ti espasio ngem nasken a dumawatda ti tulong kadagiti dadduma a paset ti wiki. Saanda a mabalin ti agikarga kadagiti papeles ken dagiti ladawan. Nasken a sungbatanda ti CAPTCHA no kayatda ti agurnos a palairamanan ti panaginayon iti maysa wenno ad-adu a silpo ti ruar, ken agpindut tapno mapasingkedan ti agpurga kadagiti panid. Amin nga agar-aramat ket mabalinda pay ti agusisa iti sitio ti API kadagiti 500 a sangkapaset dagiti rehistro.
Dagiti baro nga agar-aramat[urnosen ti taudan]
Dagiti agar-aramat nga agur-urnos babaen ti pakabilangan nga inrehistroda ket mabalinda ti dagus nga agpartuat kadagiti panid kadagiti aniaman a nagan ti espasio malaksid ti nagan ti espasio ti MediaWiki, ken mabalinda pay ti agipatulod ti esurat kadagiti sabali nga agar-aramat no agaramidda ti maysa nga esurat a pagtaengan idiay kakaykayatan ti agar-aramat. Amin a nakastrek nga agar-aramat ket mabalinda a markaan dagiti inurnos a kas bassit. Mabalinda a purgaen dagiti panid a saan a nasken ti agpasingked, ngem naskenda pay laeng a sumungbat ti CAPTCHA no agnayon kadagiti silpo ti ruar. Mabalinda pay baliwan ti bukodda nga interface iti Wikimedia ken dagiti pagpilianna no kayatda, babaen ti Special:Preferences wenno babaen ti panagnayon ti personal a CSS wenno dagiti alagaden ti JavaScript kadagiti bukodda a papeles ti vector.css wenno vector.js.
Dagiti automatiko a napasingkedan nga agar-aramat[urnosen ti taudan]
Dagiti automatiko a napasingkedan nga agar-aramat ket dagiti agar-aramat a nakarehistro ken dagiti pakabilanganda ket nagpauten iti uppat nga aldaw. Iti maipatinayon kadagiti maaramid dagiti saan a nakarehistro nga agar-aramat, dagiti napasingkedan nga agar-aramat ket mabalinda ti agaramid kadagiti nailista dita baba:
- agikabil kadagiti kakaykayatan
- agirehistro kadagiti pampanid para kadagiti "binambantayan"
- agikarga kadagiti papeles a kas dagiti ladawan, dagiti mangngeg, ken dadduma pay idiay commons
- markaanda dagiti inurnosda a kas Bassit
- agpartuat kadagiti kabukbukodanda a panid
- agiyalis kadagiti pampanid
- agpili ken agusar kadagiti gadget a saan a kasisigud a naikabil
- agurnos kadagiti nasalakniban bassit a panid
Ti napno a listaan dagiti karbengan ken mabalin a magun-od idiay listaan dagiti karbengan.
Amin a panagurnos nga inaramid dagiti nakarehistro nga agar-aramat ket maiparang ti naganda nga agar-aramat kadagiti pakasaritaan imbes a ti IP nga adres.
Dagiti administrador, burokrata ken mayordormo[urnosen ti taudan]
Dagiti administrador[urnosen ti taudan]
Kitaen ti Wikipedia:Dagiti administrador.
Kitaen ti Special:ListUsers/sysop para iti listaan dagiti agar-aramat iti daytoy a grupo.
Dagiti burokrata[urnosen ti taudan]
Dagiti karbengan ti burokrata nga ited babaen ti konsenso ti komudida a mapalubosan a mangaramid kadagiti naisangayan a tignay para kadagiti pakabilangan dagiti sabali nga agar-aramat.
Iti agdama ti Ilokano Wikipedia ket awan dagiti agar-aramat nga addaan iti karbengan iti burokrata. No masapul ti tulong a nasken ti karnengan ti burokrata, pangngaasi ng agkiddaw ditoy.
Kitaen ti Special:ListUsers/bureaucrat para iti listaan dagiti agar-aramat iti daytoy a grupo.
Dagiti mayordormo[urnosen ti taudan]
Kitaen ti dagiti mayordormo idiay meta.
Dagiti napasingkedan nga agar-aramat[urnosen ti taudan]
Kadagiti dadduma a situasion, nasken para kadagiti pakabilangan a mailaksid manipud ti kadawyan a paset ti panawen a pammasingked. Ti grupo ti 'napasingkedan ket aglaon kadagiti isu met laeng a karbengan dagiti grupo ti 'automatiko a napasingkedan' , ngem mabalin nga ited babaen dagiti administrador no nasken.
Kitaen ti Special:ListUsers/confirmed para iti listaan dagiti agar-aramat iti daytoy a grupo.
Oauthadmin[urnosen ti taudan]
Dagiti kameng ti grupo ti agar-aramat ti Oauthadmin ket mabalindanto ti agtaripato kadagiti agus-usar iti OAuth.
Dagiti agipatpatulod ti adu a mensahe[urnosen ti taudan]
Dagiti kameng ti daytoy a grupo ket mabalinda ti agipatulod kadagiti adu a mensahe kadagiti adu nga agar-aramat iti maninsan a beses. Iti Ilokano Wikipedia dagiti laeng administrador ti napalubosan iti daytoy a karbengan.
Dagiti dadduma pay a wagayway a pakabilangan[urnosen ti taudan]
Dagiti bot[urnosen ti taudan]
Dagiti pakabilangan nga inus-usar babaen dagiti napasingkedan a bot tapno agaramid kadagiti naaprobaran a panagurnos ket mabalin a maikkan ti wagayway a kasta. Dagiti pakabilangan ti bot ket automatiko wenno semi-automatiko. Dagiti annuroten dagiti pakabilangan dagiti bot ket naiplawag babaen ti alagaden nga annuroten ti bot idiay meta.
Dagiti kontribusion dagiti bot (grupo ti agar-aramat a bot 'bot' ) ket saan a maipakpakita kadagiti kinaudi a balbaliw wenno listaan dagiti banbantayan kadagiti agar-aramat a nagpili nga agilemmeng dagiti urnos ti bot. Dagiti pakabilangan dagiti bot ket mabalinda ti agusisa iti API kadagiti sangkapaset ti 5,000 imbes nga iti 500.
Kitaen ti Special:ListUsers/bot para iti listaan dagiti agar-aramat iti daytoy a grupo.
Dagiti ingganat' inggana a naserraan nga agar-aramat[urnosen ti taudan]
Iti sapasap, dagiti karbenagn dagiti editor nga ingganat' inggana a naserraan ket nasken nga ibati a kasta. Dagiti karbengan a mainaig iti rason ti panagserra ket mabalin nga ikkaten babaen dagiti nagserra wenno nagikkat ti serra nga administrador.


text:
Tubera, Umuna iti 10th AMMAFLA
Inyalat ni Rolando D. Tubera ti Balioeg, Banna, Ilocos Norte ti Umuna a Gunggona iti Salip iti Sarita Para Kadagiti Agdadamo a Mannurat ti 10th AMMA Foundation Literary Awards.
Pinangabak ni Tubera, mangisursuro iti Banna National High School, ti saritana a “Burrarawit”. Maipaayto ken ni Tubera ti Sertipiko ti Pammadayaw ken P10,000 a cash prize iti pammadayaw a seremonia para kadagiti nangabak iti nasao a salip bayat ti Maika-40 a Komperensia Nasional ti GUMIL Filipinas a maangay inton Abril 18-20 iti Francisco L. Dy Coliseum, Cauayan City (Isabela).
Dagiti kadua ni Tubera a nangabak:
Maikadua a Gunggona (Sertipiko ti Pammadayaw ken P8,500.00): Sherma E. Benosa ti Bambang, Nueva Vizcaya, babaen ti saritana nga “Alona”. Madama a sursuratenna ti thesisna para iti kursona nga MA Language Education iti UP Diliman a nagturposanna iti BA Linguistics idi 1999; ken Maikatlo a Gunggona (Sertipiko ti Pammadayaw ken P7,000.00): Juviluck Ramos Basug ti Tuguegarao, Cagayan babaen ti saritana a “Ti Sagut ni Tatang”; katurturposna iti Computer Science itay Marso iti College of Mary Immaculate, Bulacan.
Napili dagitoy a Top 3 a sarita manipud iti 19 a sarita a naisalip.
Naluktan ti salip idi Disiembre 1, 2007 ken naggibus idi Pebrero 29, 2008 para kadagiti agdadamo a mannurat ti BANNAWAG (awan pay naipablaakna a sarita iti nasao a magasin; no adda man, di nasursurok ngem tallo agingga iti Nob. 26, 2007 a bilang ti nasao a magasin).
Dagiti naghurado: dati a Literary Bannawag Jose A. Bragado, agdama a Literary Editor ti Bannawag Juan Al. Asuncion, ken Noli S. Dumlao, National Commission for Culture and the Arts Radio-Media Coordinator.
Dagiti mangimatmaton itoy a pasalip: Amado I. Yoro, Mario Orbito, Mike Ulibas, Alfredo “Fred” Quibol, ken Francisco T. Ponce (agpapada nga agindegen iti Hawaii (Manipud iti email ni apo Amado Yoro)
Sunday, April 06, 2008
Tubera, Umuna iti 10th AMMAFLA


text:
1Daytoy ti libro ti kapuonan ni Jesu-Cristo a nagtaud iti kaputotan ni David, a nagtaud met iti kaputotan ni Abraham. 2-6a Manipud ken ni Abraham agingga ken ni ari David, adtoy dagiti nailista a kaputotan: Abraham, Isaac, Jacob, Juda ken dagiti kakabsatna; sumaruno da Fares ken Zara nga annak ni Tamar; Esrom, Aram, Aminadab, Naason, Salmon, Boaz nga anak ni Rahab, Obed nga anak ni Ruth, Jesse ken ni ari David. 6b-11 Dagiti kaputotan manipud ken ni David agingga idi napagtalaw dagiti Israelita a kas balud ket naipanda idiay Babilonia: David, Solomon (putot ni David iti asawa idi ni Urias), Roboam, Abias, Asa, Josias, ken ni Jeconias agraman dagiti kakabsatna. 12-16 Dagiti kaputotan kalpasan ti pannakaipan dagiti Israelita idiay Babilonia agingga iti pannakayanak ni Jesus: Jeconias, Salatiel, Zorobabel, Abiud, Eliakim, Azor, Sadoc, Akim, Eliud, Eleazar, Matan, Jacob, Jose nga asawa ni Maria nga ina ni Jesus a maawagan iti Cristo. 17Ngarud, adda 14 a kaputotan manipud ken Abraham agingga ken ni David. Sangapulo ket uppat met ti kaputotan manipud ken ni David agingga a naipan dagiti Israelita idiay Babilonia. Adda met 14 a kaputotan manipud pannakaipanda idiay Babilonia agingga iti pannakayanak ti Cristo. 18Kastoy ti pakasaritaan ti pannakayanak ni Jesu-Cristo: Naitulag ni Maria nga inana a mayasawa ken ni Jose. Ngem sakbay ti panagkasarda, naammoan a masikogen ni Maria babaen iti pannakabalin ti Espiritu Santo. 19Agsipud ta nasingpet a lalaki ni Jose a nakaitulaganna, ket dina kayat a maibabain ni Maria, pinanggepna nga isina a sililimed. 20Ngem idi pampanunotenna daytoy, nagparang kenkuana ti anghel ti Apo iti maysa a tagtagainep. Kinunana, “Jose nga anak ni David, dika agamak a mangikasar ken ni Maria, ta aramid ti Espiritu Santo ti sikogna. 21Ipasngaynanto ti maysa a lalaki ket panaganamto iti Jesus, agsipud ta isalakannanto dagiti tattaona kadagiti basbasolda.” 22Naaramid amin daytoy tapno matungpal ti insao ti Apo babaen iti profeta: 23“Agsikogto ti birhen a balasang. Ipasngaynanto ti maysa a lalaki, ket mapanagananto iti Immanuel a kayatna a sawen, ‘Adda kadatayo ti Dios.’” 24Idi makariing ni Jose, tinungpalna ti imbaga ti anghel ket inkasarna ni Maria. 25Ngem saanna a dinennaan ni Maria sakbay a nangipasngay iti anak a lalaki a pinanaganan ni Jose iti Jesus.
Copyright
Learn More


text:
SUHETO ITI AKKUB | APAY A MANMANON TI DISIPLINADO?
Epektibo a Panangdisiplina
TALAGA a narigat ti mangpadakkel iti annak. Ngem narigrigat dayta no di maipakat ti kasapulan a disiplina. Apay? No ngamin awan ti disiplina (1) agtultuloy ti kinasukir ti ubbing, a mangbannog kadagiti nagannak, ken (2) agbaliwbaliw ti ibagbaga dagiti nagannak no mangisuroda, a mangtikaw kadagiti ubbing.
Iti kasumbangirna, no maipakat ti naayat ken balanse a disiplina, masanay ti panunot dagiti ubbing ken sumayaat ti ugalida. Natalged met ti riknada bayat a dumakdakkelda kas manakem nga adulto. Ngem pakasarakanyo kadagiti mapagtalkan a balakad iti panangdisiplina kadagiti annakyo?
Ti Pagimbagan Dagiti Prinsipio ti Biblia
Dagiti mangipabpablaak iti daytoy a magasin, dagiti Saksi ni Jehova, mamatida a ti Biblia ket “makagunggona iti panangisuro, iti panangtubngar, iti panangpalinteg iti bambanag, iti panangdisiplina.” (2 Timoteo 3:16) Adayo a nasaysayaat ti Biblia ngem iti aniaman a libro maipapan iti panangpadakkel iti annak ta dagiti prinsipiona ket mangipaay iti realistiko a panangiwanwan kadagiti pamilia. Usigenyo ti dadduma a pagarigan.
TI KUNA TI BIBLIA: “Ti kinamaag naisinggalut iti puso ti maysa nga ubing.”—Proverbio 22:15.
Nupay makaparagsak ti kinadungngo ken kinasingpet dagiti ubbing, adda latta tendensiada nga agaramid iti linoloko. Gapu iti dayta, kasapulan dagiti ubbing ti disiplina. (Proverbio 13:24) Makatulong no bigbigenyo dayta tapno maitungpalyo ti responsabilidadyo kas nagannak.
TI KUNA TI BIBLIA: “Saanmo nga igawid ti disiplina manipud iti ubing.”—Proverbio 23:13.
Diyo pagamkan a no maipakat ti balanse a disiplina, maupayto dagiti annakyo wenno agsakitto ti nakemda kadakayo inton agangay. No siaayat a maipakat ti disiplina, makatulong dayta kadakuada a sipapakumbaba a mangakseptar iti pannakakorehir, abilidad a kasapulanda uray inton nataengandan.—Hebreo 12:11.
TI KUNA TI BIBLIA: “Aniaman nga imulmula ti maysa a tao, daytoyto met ti apitenna.”—Galacia 6:7.
Natural laeng a kayat dagiti nagannak a protektaran ti annakda, ket maiparbeng laeng dayta. Ngem kasapulan manen ti kinabalanse. Saanyo a matulongan dagiti annakyo no iliklikyo ida kadagiti epekto dagiti kamalida wenno idepensayo ida iti titserda wenno iti sabali nga adulto a mangibaga kadakayo iti dakes nga aramidda. Ibilangyo ketdi dagita a tattao kas katulonganyo. Iti kasta, maisuroyo kadagiti annakyo ti panagraem iti autoridad—a pakairamanan ti autoridadyo.—Colosas 3:20.
TI KUNA TI BIBLIA: “Ti ubing a mabaybay-an ibabainnanto ni inana.”—Proverbio 29:15.
Agbalinka a nadungngo, rasonable, ken sustinerem ti saom
Nupay saan koma a pulos nga agbalin nga abusado dagiti nagannak, saanda met koma nga agbalin a konsintidor wenno napanuynoy unay. Kuna ti libro a The Price of Privilege: “Gapu ta konsintidor ti dadduma a nagannak, saan a nalawag kadagiti annakda a dagiti adulto iti pamilia ti rumbeng a masurot.” No saanyo nga ipakita ti autoridadyo, mabalin a panunoten ti anakyo nga isuna ti masurot. Sigurado a makaaramidto kadagiti di umiso a desision a pakaigapuan ti panagladingitna ken panagladingityo.—Proverbio 17:25; 29:21.
TI KUNA TI BIBLIA: “Ti maysa a lalaki . . . makitiponto iti asawana, ket dagiti dua maymaysadanton a lasag.”—Mateo 19:5.
Sigun iti Biblia, masapul nga agkasar nga umuna ti lalaki ken babai sakbay a maaddaanda iti annak. Rumbeng met nga agkaduadanto latta uray dadakkelen ken awanen dagiti annakda iti poderda. (Mateo 19:5, 6) Kaipapananna a ti umuna a papelmo ket kas asawa—maikadua, kas nagannak. Ngem no iyun-unam ti papelmo kas nagannak, mabalin a panunoten ti anakmo a “nangatngato unay [ti bagina] ngem iti rebbengna a panangipapan.” (Roma 12:3, Ti Biblia) Kumapuy met ti relasion ti agassawa no ti pamiliada ket “naisentro kadagiti annak.”
Tulong Kadagiti Nagannak
Tapno maitungpalmo ti papelmo kas ama wenno ina, masapul a maitunos ti panangdisiplinam kadagitoy a prinsipio.
Agbalinka a nadungngo. “Dikay rurruroden ti annakyo, tapno saan a maupay ti riknada.”—Colosas 3:21.
Agbalinka a rasonable. “Lintegenkanto iti maiparbeng a rukod.”—Jeremias 30:11.
Sustinerem ti saom. “Ti koma latta saoyo a Wen kaipapananna ti Wen, ti saoyo a Saan, Saan.”—Mateo 5:37. *
^ par. 21 Para iti ad-adu pay nga impormasion, bisitaem ti jw.org/ilo. Kitaem ti PANNURSURO TI BIBLIA > AGASSAWA KEN NAGANNAK, a pakasarakam kadagiti artikulo a kas iti “Panangdisiplina Kadagiti Annak,” “No Agalboroto ti Anakmo,” “Isuroyo Kadagiti Annakyo Dagiti Moral a Prinsipio,” ken “No Kasano a Disiplinaen ti Tin-edyermo.”
Ammuem ti Ad-adu Pay
Kasano nga Agbalin a Naragsak ti Pamiliam?
Ni Jehova a naragsak a Dios, kayatna a naragsak dagiti pamilia. Ammuem ti praktikal a balakad ti Biblia iti asawa a lalaki, asawa a babai, nagannak, ken annak.


text:
Diego Velázquez
Ni Diego Rodríguez de Silva y Velázquez (Panangibalikas nga Espaniol: [ˈdjeɣo roˈðriɣeθ de ˈsilba i Beˈlaθkeθ]; nabuniaganidi Hunio 6, 1599 – Agosto 6, 1660) ket maysa idi nga Espaniol a pintor nga isu idi ti nangidaulo nga artista idiay korte ni Ari Felipe IV. Isu ket maysa idi nga indibidualistiko nga artista iti kontemporario a paset ti panawen a Baroko, nangruna a kas maysa a retrato nga artista. Iti maipatinayon kadagiti nadumaduma a panagaramidna kadagiti ladawan ti naipakasaritaan ken kultural a kaisangayan, isu ket nagpinpinta kadagiti adu a retrato dagiti naarian a pamilia ti Espania, ken dagiti dadduma paya natakneng nga Europeano a pigura, ken dagiti kadawyan, ken nagpatpatingga iti panagpataud ti obra maestrana a Las Meninas (1656).
Manipud ti immuna a pagkapat ti maika-19 a siglo, dagiti obra nga arte ni Velázquez ket modelo idi para kadagiti realista ken impresionista a pintor, a naisangsangayan kenni iÉdouard Manet. Manipud idi ti dayta a panawen, adu kadagiti moderno nga artista, a mairaman ni Pablo Picasso ken Salvador Dalí ti Espania, ken dagiti Anglo-Irlandes a pintor a ni Francis Bacon, ket nangipammadayaw kenni Velázquez babaen panagipartuat manen kadagiti nadumaduma a nadayeg nga obrana.
Dagiti silpo ti ruar[urnosen | urnosen ti taudan]
Midia a mainaig kenni Diego Velázquez iti Wikimedia Commons


text:
Total Log Ban?
Kasla dadael a plaka. Nabayagen a naibagbaga. Nabayagen a naidardarirag. Ngem saan met a matungtungpal. Nagadu ti naglalaing a sumao. Nagadu ti naglalaing nga agkritiko ngem agpatingga laeng met iti sao tapno agpabanglo iti nabangsit a nagan. Tapno laeng maidiario ti naganna ket mapagsasaritaan met a saan a kameng ti committee on silence iti kongreso wenno senado. Ay, anian a panangbullilikong?
Total log ban wenno selective logging? Isu nga isu! Nabayagen a mangmangngeg. Ngem kabayatan iti debate, agtultuloy latta met iti inaldaw a panagpukan ti kayo dagiti illegal loggers ken legal loggers agraman dagiti kaingeros.
Legal man ken illegal wenno kaingeros, saan kadi a padapadada nga agpukpukan iti kayo iti inaldaw kadagiti kabambantayan? Saan kadi a padapadada amin a mangramrames ti kabakiran? Saan kadi a padapadada amin nga agak-akop iti kuarta idinto ta iti nagakopanda ket peggad ti umili?
No mapasamak ti didigra ti flashflood, umuna a maitudo ti kaingeros. Ti illegal loggers. Ngem saan a mapabasol dagiti legal concessionaries a nalimed a naikkan iti permit nga agpukan kadagiti rinibribu nga ektaria. Apay siguradoka kadi nga agpatingga laeng iti uneg ti naituding kadakuada a pagpukananda ti pagpukananda? Iti kultura ni Pinoy a kinasuitik, iti nakaro a korapsion iti gobierno, siguradoka a saan a limmaksid dagitoy iti pagpukananda. Ket no masitada, siempre ipakitada laeng ti permitda, nalpasen ti minimini. Agpukandanto manen iti ad-adu iti ruar ti naited kadakuada sada ipan iti uneg ti naited kadakuada a permit. Asino ngarud ti mangsita kadakuada?
Sitaen ti military? Ket no awan met ti bilegda nga agsita kadagitoy? Sitaen ti NPA? Iti rebelasion ti maysa nga illegal logger sadiay Cagayan, agpada nga adda pannakabagi ti NPA ken ti military, sabali pay dagiti adda iti gobierno. Ti mabati kadakuada ket awan payen iti kagudua. Isu nga yad-aduda iti agpukan tapno ad-adu met ti pannakabagida.
Sadiay Ilocos Norte, napabasol ti maysa nga opisial ti Air Force a kas dadaulo ti illegal logging. isu metten ti puon iti pannapapanawna dita. Umanay kadi dayta a pannakapapanaw dita ti danios iti inaramidna a panangpugipog kadagiti kaykayo iti nabatbati a kabakiran ti Norte?
Sadiay Apayao, nagpipinnaltog dagiti military ken kameng ti CPLA gapu iti panangkontrol wenno asino iti akinkontrol ti illegal logging iti Marag Valley ken iti aglawlawna. Agpipinnabasolda.
Itay laeng nabiit, binabalaw ni Pres. Gloria Macapagal-Arroyo dagiti NPA a protektor kadagiti illegal loggers iti Sierra Madre. Bimmuelta ti NPA ket pinabasol met ni Ka Roger Rosal ni Senador Angara a dakkel ti pannakainaigna iti panagtroso. Iti kaadu ti kayo a maimatangan kadagiti nalayus a luglugar, balasubas laengen ti mangibaga nga awan ti commercial logging iti Sierra Madre.
Agmawmawto met laeng dagitoy a pinnabasol. Pinnabasol a pinnabasol. Agbaawto met laeng a kas linugaw. Ket inton agbaawton, agbanglesto metten. Damagton a nabangles ti labasna. Awanton ti kuentana. Maituloy manen ti panagtroso dagiti illegal ken legal ken kaingeros.
No addanto manen didigra, tinnudo, pinnabasolto manen. Binnaraan. Ngem inton manen agbaaw, agbanglesto manen. Maituloyto latta manen ti panagtroso. Agingga addanto manen didigra. Ket pinnabasolto manen. Agbaawto manen, ken agbales. Panagtrotroso manen. Kasta a kasta ti mapasamak agingga tinawen met nga umad-adu ti bilang dagiti biktima ti didigra.
Ket kabayatan iti pinnabasol, iti kada sumangpet a bagio, agkararagka laengen ta dikanto ket magaburan wenno maiyanud. No dika magaburan ken dika maiyanud, nagasatka. nagasgasatka ngem kadagiti nagaburan ken naiyanud.
No inkararagam dagiti biktima, ikararagam metten nga ikanayon ti kararua dagiti mangramrames kadagiti kabakiran agraman kadagiti protektorda. ##
Sunday, December 05, 2004
Total log ba?
Total Log Ban?
1 comment:
-
-
hi!!!
gud day to everyone!!
can translate for me in the english version of nalpay a namnaman?
- 3:49 PM


text:
Kontakennakami
Maragsakankami a tumulong kadagiti interesado iti Biblia wenno iti sangalubongan a trabahomi. Usarem ti maysa kadagitoy nga opsion iti panangkontakmo kadagiti Saksi ni Jehova iti lugaryo.
Agkiddaw iti libre a panagadal iti Biblia
Agbirok iti Kingdom Hall dagiti Saksi ni Jehova
Ammuem ti petsa ti sumaruno a tinawen a Memorial
Agbirok iti kombension dagiti Saksi ni Jehova
Bumisita iti maysa kadagiti sanga nga opisinami
Umawag wenno agsuratka kadakami babaen ti impormasion a makita iti baba
Kazakhstan
PO Box 198
ALMATY, 050000
KAZAKHSTAN
+7 727-232-36-62
+7 727-226-30-42
+7 777-223-19-89 (Mobile)
Oras ti Opisina
Lunes agingga iti Biernes
8:00 a.m. agingga iti 5:00 p.m.


text:
Panganiban, Catanduanes
Ti Panganiban ket maysa a maika-5 a klase nga ili iti probinsia ti Catanduanes iti Filipinas.
Dagiti baranggay[urnosen | urnosen ti taudan]
Ti Panganiban ket politikal a nabingbingay iti 23 a barbaranggay.[2]
- Alinawan
- Babaguan
- Bagong Bayan
- Burabod
- Cabuyoan
- Cagdarao
- Mabini
- Maculiw
- Panay
- Taopon (Pangcayanan)
- Salvacion (Poblacion)
- San Antonio
- San Joaquin (Poblacion)
- San Jose (Poblacion)
- San Juan (Poblacion)
- San Miguel
- San Nicolas (Poblacion)
- San Pedro (Poblacion)
- San Vicente (Poblacion)
- Santa Ana (Poblacion)
- Santa Maria (Poblacion)
- Santo Santiago (Poblacion)
- Tibo
Demograpia[urnosen | urnosen ti taudan]
Dagiti nagibasaran[urnosen | urnosen ti taudan]
- ^ "Dagiti Opisial a Resulta ti Panagbutos idi 2013 kadagiti Ili ken Siudad". Intramuros, Manila, Filipinas: Commission on Elections (COMELEC). 1 Hulio 2013. Naala idi Hulio 6, 2014.
- ^ a b "Probinsia ti Catanduanes". PSGC Interaktibo. Siudad ti Makati, Filipinas: Opisina ti Koordinasion ti Nailian nga Estadistika. Naala idi 26 Septiembre 2014.
- ^ a b Pakaammo ti Senso ti Filipinas idi 2015 (Ingles) naala idi 10 Hunio 2016
- ^ "Probinsia ti Catanduanes". Datos ti Populasion ti Ili. Dibision ti Panagsukisok ti LWUA. Naala idi 26 Septiembre 2014.
Dagiti silpo ti ruar[urnosen | urnosen ti taudan]
- Pagalagadan a Kodigo ti Heograpia ti Filipinas (Ingles)
- Turay ti Estadistika ti Filipinas (Ingles)
- Dagiti datos ti populasion ti LWUA (Ingles)
- LGPMS (Ingles)
- COMELEC (Ingles)


text:
Metro Cebu
Ti Metro Cebu ket maysa a metropolitano a lugar iti probinsia ti Cebu a buklen dagiti siudad ti Cebu, Danao, Mandaue, Lapu-Lapu, ken Talisay. Addaan ti Metro Cebu iti aganay a 1.9 riwriw a tattao.
Dagiti siudad ken ili[urnosen | urnosen ti taudan]
Buklen ti 5 a siudad ken 8 nga ili ti Metro Cebu.
¹2000 Census
Nota: Idi Oktubre 2005, pinadakkel dagiti agplanplano manipud iti Konsilo ti Rehional a Panagrang-rang-ay 7, Metropolitan Cebu Development Council nga idauluan ti Cebu Provincial Governor ken Local Government Units ti Cebu ti sakupen ti Metro Cebu tapno mairaman ti Ciudad ti Danao ken dagiti ili ti San Fernando ken Carcar [1].


text:
Santiago, Ilocos Sur
Ti Santiago ket maysa a maikapat a klase nga ili iti probinsia ti Ilocos Sur iti Filipinas.
Dagiti baranggay[urnosen | urnosen ti taudan]
Ti Santiago ket nabennebenneg iti 24 a barbaranggay.[2]
- Al-aludig
- Ambucao
- San Jose (Baraoas)
- Baybayabas
- Bigbiga
- Bulbulala
- Busel-busel
- Butol
- Caburao
- Dan-ar
- Gabao
- Guinabang
- Imus
- Lang-ayan
- Mambug
- Nalasin
- Olo-olo Norte
- Olo-olo Sur
- Poblacion Norte
- Poblacion Sur
- Sabangan
- Salincub
- San Roque
- Ubbog
Demograpia[urnosen | urnosen ti taudan]
Dagiti nagibasaran[urnosen | urnosen ti taudan]
- ^ "Dagiti Opisial a Resulta ti Panagbutos idi 2013 kadagiti Ili ken Siudad". Intramuros, Manila, Filipinas: Commission on Elections (COMELEC). 1 Hulio 2013. Naala idi Hulio 6, 2014.
- ^ a b "Probinsia ti Ilocos Sur". PSGC Interaktibo. Siudad ti Makati, Filipinas: Opisina ti Koordinasion ti Nailian nga Estadistika. Naala idi 19 Septiembre 2013.
- ^ a b Pakaammo ti Senso ti Filipinas idi 2015 (Ingles) naala idi 10 Hunio 2016
- ^ "Probinsia ti Ilocos Sur". Datos ti Populasion ti Ili. Dibision ti Panagsukisok ti LWUA. Naala idi 26 Hunio 2014.
Dagiti silpo ti ruar[urnosen | urnosen ti taudan]
- Pagalagadan a Kodigo ti Heograpia ti Filipinas (Ingles)
- Turay ti Estadistika ti Filipinas (Ingles)
- Dagiti datos ti populasion ti LWUA (Ingles)
- LGPMS (Ingles)
- COMELEC (Ingles)


text:
Salvador, Lanao del Norte
Ti Salvador ket maysa a maika-5 a klase nga ili iti probinsia ti Lanao del Norte iti Filipinas.
Dagiti baranggay[urnosen | urnosen ti taudan]
Ti Salvador ket nabingbingay a politikal iti 25 a barbaranggay.[2]
- Barandia
- Bulacon
- Buntong
- Calimodan
- Campo Tres
- Curva-Miagao
- Daligdigan
- Kilala
- Mabatao
- Madaya
- Mama-anon
- Mapantao
- Mindalano
- Padianan
- Pagalongan
- Pagayawan
- Panaliwad-on
- Pangantapan
- Pansur
- Patidon
- Pawak
- Poblacion
- Saumay
- Sudlon
- Inasagan
Demograpia[urnosen | urnosen ti taudan]
Dagiti nagibasaran[urnosen | urnosen ti taudan]
- ^ "Dagiti Opisial a Resulta ti Panagbutos idi 2013 kadagiti Ili ken Siudad". Intramuros, Manila, Filipinas: Commission on Elections (COMELEC). 1 Hulio 2013. Naala idi Hulio 6, 2014.
- ^ a b "Probinsia ti Lanao del Norte". PSGC Interaktibo. Siudad ti Makati, Filipinas: Opisina ti Koordinasion ti Nailian nga Estadistika. Naala idi 19 Oktubre 2014.
- ^ a b Pakaammo ti Senso ti Filipinas idi 2015 (Ingles) naala idi 10 Hunio 2016
- ^ "Probinsia ti Lanao del Norte". Datos ti Populasion ti Ili. Dibision ti Panagsukisok ti LWUA. Naala idi 19 Oktubre 2014.
Dagiti silpo ti ruar[urnosen | urnosen ti taudan]
- Pagalagadan a Kodigo ti Heograpia ti Filipinas (Ingles)
- Turay ti Estadistika ti Filipinas (Ingles)
- Dagiti datos ti populasion ti LWUA (Ingles)
- LGPMS (Ingles)
- COMELEC (Ingles)


text:
Dadakkel a Mata—Bassit a Bagi!
PARA iti kaaduan, cute daytoy; kuna met ti dadduma a karkarna dayta. Nakuttong ken atiddog dagiti gurongna, nalamuyot ti dutdotna, ken nasileng dagiti nagdadakkel a matana. Agarup 12.5 a sentimetro ti kaatiddog ti bagina ken agdagsen iti agarup 114 a gramo. Ania daytoy? Isu ti tarsier!
Ammuentayo ti ad-adu pay maipapan iti maysa kadagitoy a parsua, ti Philippine tarsier. Dagiti mata, lapayag, ima, saka, gurong, ken ipusna ket kasla nagdadakkel unay para iti nagbassit a bagina. Ngem no adalentayo a naimbag daytoy a karkarna a parsua, makitatayo a nagsayaat ti pannakadiseniona.
PANAGDENGNGEG: Agkulpikulpi ken agkutikuti dagiti nakaing-ingpis a lapayag ti tarsier tapno mangngeg ken maammuanna ti ayan uray dagiti nakakapkapsut nga uni. Makatulong ti napigsa a panagdengngegna tapno maliklikanna dagiti agkaan kenkuana a kas kadagiti musang ken tapno maammuanna ti ayan dagiti tiliwenna. No rumabiin, madetek ti tarsier ti uni dagiti kuriat, anay, abal-abal, tumatayab, ken tukak. Kalpasanna, sumurot ti ulona tapno makita dagiti nagdadakkel a matana ti gammatanna a kanenna.
PANAGKAPET: Nadisenio dagiti ima ti tarsier nga agkapet kadagiti babassit a sanga. Nakersang dagiti murdong ti ramayna isu a makakapet a kasla iti gerger (tread) ti pilid. Masapul a kumpet a naimbag ti tarsier uray no matmaturog. Makatulong kenkuana dagiti nakersang a paset iti sirok ti ipusna tapno makapagtalinaed iti posisionna agingga a makariing.
PANAGKITA: Awanen ti sabali pay a mamalia nga addaan iti kasta a nagdadakkel a mata no idilig iti bagina. Kinapudnona, ti maysa a mata ti tarsier ket dakdakkel ngem iti utekna! Saan a makapuligus dagiti mata ti tarsier; kanayon a deretso ti panagkita dagita. Disbentaha kadi dayta a disenio? Saan ta maikutina ti ulona iti 180 degrees iti agsumbangir a direksion gapu ta nalap-it ti tengngedna.
KINASIGLAT: Gapu iti atitiddog a gurongna, makalagto iti kaadayo nga 6 a metro—nasurok nga 40 a daras nga at-atiddog ngem iti bagina! No agtiliw iti kanenna iti rabii, iyukradna dagiti imana sa eksakto la unay ti pananggammatna iti dayta.
Saan nga agpaut ti biag dagiti tarsier no nakapupokda. Ti maysa a makagapu ket narawetda kadagiti sibibiag nga insekto ken kagurada ti maigga-iggaman. Nupay kasta, magusgustuan latta dagiti Filipino daytoy a karkarna a parsua. Nakaskasdaaw ti dandani amin a paset ti bagi daytoy agnanaed iti kabakiran a makaay-ayo a parsua a nagdadakkel ti matana.


text:
1Kalpasan ti panangisao ni Jesus kadagitoy, pimmanaw agraman dagiti adalanna ket binallasiwda ti waig ti Kidron. Adda hardin iti dayta a disso, ket nagturongda sadiay. 2Ammo ni Judas a mangliput kenkuana dayta a lugar agsipud ta masansan a sadiay ti paguummongan ni Jesus ken dagiti adalanna. 3Iti kasta, napan ni Judas iti hardin, ket nangikuyog iti bunggoy dagiti soldado a taga-Roma ken sumagmamano a guardia ti Templo nga imbaon dagiti panguloen a papadi ken Fariseo. Nagtagi-armas ken nagtagi-silaw dagiti soldado ken guardia. 4Agsipud ta ammo ni Jesus ti amin a mapasamak kenkuana, sinabatna ida. “Siasino ti sapsapulenyo?” kinunana. 5“Ni Jesus a taga-Nazaret,” insungbatda. “Siak,” kinunana. Agtaktakder iti ayanda ni Judas a mangliput kenkuana. 6Apaman a kinuna kadakuada ni Jesus iti “Siak,” napasanud ken natuangda. 7Sinaludsod manen ni Jesus kadakuada, “Siasino ti sapsapulenyo?” “Ni Jesus a taga-Nazaret,” kinunada. 8“Imbagak la ngaruden a siak,” kinuna ni Jesus. “No siak ti sapsapulenyo, palubosanyo a pumanaw dagiti kaduak.” ( 9Kinunana daytoy tapno matungpal daydi sinaona: “Ama, awan ti uray maysa a napukaw kadagiti intedmo kaniak.”) 10Adda idi buneng ni Simon Pedro. Inasutna sana tinagbat ti babaonen ti Kangatoan a Padi, ket naisina ti akinkannawan a lapayagna. Malco ti nagan ti babaonen. 11Kinuna ni Jesus ken ni Pedro, “Ibalaymo ta bunengmo. Ipagarupmo kadi a diak inumen ti kopa ti panagsagaba nga inted kaniak ni Amak?” 12Ti bunggoy dagiti soldado nga indauloan ti ofisialda ken dagiti guardia ti Templo ti nangtiliw ken ni Jesus. Rineppetda dagiti imana. 13Immuna nga indatagda ken ni Anas a katugangan ni Caifas, ti Kangatoan a Padi iti dayta a tawen. 14Ni Caifas ti nangbagbaga idi kadagiti Judio a nasaysayaat no matay ti maysa a tao para iti pagimbagan dagiti tattao. 15Simmurot ni Simon Pedro ken ni Jesus. Simmurot met ti sabali pay nga adalan. Am-ammo ti Kangatoan a Padi daytoy nga adalan, isut’ gapuna a nakikuyog ken ni Jesus a simrek iti paraangan ti balay ti Kangatoan a Padi. 16Ngem nagbati ni Pedro iti ruar iti asideg ti ruangan. Iti kasta, rimmuar ti adalan nga am-ammo ti Kangatoan a Padi sana kinasao ti babai nga agbambantay iti ruangan ket pinastrekna ni Pedro. 17Kinuna ti babai ken ni Pedro, “Saanka aya a maysa kadagiti adalan dayta a tao?” “Saan,” insungbat ni Pedro. 18Agsipud ta nalam-ek idi, nagpuor dagiti adipen ken dagiti guardia iti paginudoan ket nagtatakderda iti lawlawna. Napan met nakiinudo ni Pedro. 19Inimbestigar ti Kangatoan a Padi ni Jesus maipapan kadagiti adalanna ken iti pannursurona. 20Simmungbat ni Jesus, “Nagsaoak a silalatak kadagiti tattao. Masansan a mangisursuroak iti uneg dagiti sinagoga ken iti Templo a paguurnongan dagiti amin a tattao. Awan a pulos ti imbagbagak iti nalimed. 21Apay a pagsaludsodannak? Agsaludsodka kadagiti tattao a nagdengngeg kaniak no ania ti imbagak kadakuada ta ammoda ti sinaok.” 22Idi naisao ni Jesus daytoy, tinungpa ti maysa kadagiti guardia sadiay. “Apay a kasta ti panangsungbatmo iti Kangatoan a Padi?” kinunana. 23“Paneknekam no adda dakes a sinaok,” insungbat ni Jesus. “No pudno man ti imbagak, apay a kabilennak?” 24Iti kasta, pinaipan ni Anas ni Jesus a sirereppet pay laeng ken ni Caifas a Kangatoan a Padi. 25Adda pay laeng ni Pedro nga agtaktakder sadiay nga agin-inudo. Kinuna dagiti dadduma kenkuana, “Saanka kadi a maysa kadagiti adalan dayta a tao?” Ngem naglibak ni Pedro. “Saan,” kinunana. 26Nagsao ti maysa kadagiti adipen ti Kangatoan a Padi, ken kabagian ti lalaki nga insina ni Pedro ti lapayagna. “Saan aya a sika ti nakitak a kaduana iti hardin?” kinunana. 27Naglibak manen ni Pedro, ket dagus a nagtaraok ti maysa a kawitan. 28Nasapa pay laeng idi ipanawda ni Jesus iti balay ni Caifas ket impanda iti palasio ti gobernador. Saan a simrek dagiti Judio iti palasio ta dida kayat ti matulawan. Ngamin, no matulawanda, dida mabalin ti mangan iti pangrabii ti Paskua. 29Rimmuar ngarud ni Pilato ket kinunana kadakuada, “Ania ti pangidarumanyo iti daytoy a tao?” 30“Saanmi koma nga idatag kenka daytoy a tao no saan a nakaaramid iti dakes,” insungbatda. 31Kinuna ni Pilato kadakuada, “Alaenyo ngarud ket dakayo a mismo ti mangukom kenkuana kas mayannurot iti paglinteganyo.” “Saan a maipalubos kadakami ti mangikeddeng a mapapatay ti tao,” insungbat dagiti Judio. ( 32Napasamak daytoy tapno matungpal ti sinao ni Jesus idi imbagana no kasano ti ipapatayna.) 33Simrek ngarud ni Pilato iti palasio sana inayaban ni Jesus. “Sika kadi ti ari dagiti Judio?” sinaludsodna. 34“Nagtaud kadi kenka daytoy a saludsod wenno adda nangibaga kenka?” insungbat ni Jesus. 35“Ipagarupmo kadi a Judioak?” kinuna ni Pilato. “Indarumdaka kaniak dagiti kailiam ken dagiti panguloen a papadi. Ania aya ti inaramidmo?” 36“Saan a ditoy lubong ti ayan ti pagariak,” kinuna ni Jesus. “No ditoy lubong koma, makigubat dagiti pasurotko tapno saanak a mayawat kadagiti agtuturay a Judio. Ngem saan a ditoy lubong ti ayan ti pagariak!” 37Isut’ gapuna a sinaludsod ni Pilato, “No kasta, maysaka nga ari?” “Nasaomon,” insungbat ni Jesus. “Nayanakak ditoy lubong tapno paneknekak ti pudno. Dumngeg kaniak ti siasinoman nga adda iti pudno.” 38“Ania kadi ti pudno?” sinaludsod ni Pilato. Kalpasan ti panangisao ni Pilato iti daytoy, rimmuar manen a napan iti ayan dagiti tattao ket kinunana kadakuada: “Awan panggapuak a mangikeddeng iti pannakadusana. 39Ngem kas mayannurot iti ugaliyo iti Fiesta ti Paskua, wayawayaak kadakayo ti maysa a balud. Kayatyo kadi a wayawayaak ti ari dagiti Judio?” 40“Saan nga isu!” impukkawda, “Ni Barrabas ti kayatmi!” (Maysa a tulisan ni Barrabas.)
Copyright
Learn More


text:
SALUDSOD DAGITI AGTUTUBO
Sobra Kadi ti Pannakaseknanko iti Itsurak?
Quiz: Sobra kadi ti pannakaseknanko?
Ania ti kangrunaan a mangdeskribir iti panagriknam?
Pulos a diak kayat ti itsurak.
No dadduma, diak kayat ti itsurak.
Kanayon a kayatko ti itsurak.
-
Ania ti kangrunaan a kayatmo a baliwan iti bagim?
Katayag
Timbang
Korte ti bagi
Buok
Kolor ti kudil
Kadakkel ti masel
Dadduma pay
-
Kompletuem.
Masuronak unay iti bagik . . .
no kitaek ti timbangko.
no agsarmingak.
no idiligko ti bagik iti sabsabali (gagayyem, modelo, artista).
-
Kompletuem.
Kitkitaek ti timbangko iti . . .
inaldaw.
linawas.
sagpaminsan iti sumagmamano a lawas.
-
Ania kadagitoy a pagarigan ti kangrunaan a mangdeskribir iti riknam?
Naalas a panagkita iti itsura. (Pagarigan: “Kada agsarmingak, nakaluklukmeg ken nakaal-alas ti makitak. Diak payen mangmangan tapno kumuttongak.”
—Serena.)
Balanse a panagkita iti itsura. (Pagarigan: “Adda latta nga adda ti ditay magustuan iti itsuratayo, ngem adda dagiti rumbeng nga akseptarentayo lattan. Awan maganabtayo iti kapapanunot iti ditay kabaelan a baliwan.”
—Natanya.)
-
Ibaga kadatayo ti Biblia a ditay panunoten ti bagitayo nga ad-adda ‘ngem iti rebbeng a panangpanunottayo.’ (Roma 12:3) No kasta, maiparbeng laeng
Ngem kasanon no masansan a madismayaka wenno sobran ti pannakaseknanmo iti itsuram? No kasta, nalabit mapanunotmo . . .
‘Apay a naalas ti panagkitak iti itsurak?’
Mabalin nga adda sumagmamano a rason a kas kadagitoy:
Impluensia ti media. “Adu a ladawan ti masansan a makita dagiti agtutubo a mangiparikna a rumbeng a kanayon a nakakutkuttong ken nakapimpintastayo. Isu a makapasuron no saantayo a kasta!”
—Kellie.
Impluensia ti nagannak. “Nadlawko a no maseknan unay ti maysa nga ina iti itsurana, masansan a kasta met ti balasangna. Agpayso met dayta kadagiti agama.”
—Rita.
Nababa a kompiansa iti bagi. “Kayat dagidiay sobra ti pannakaseknanda iti itsurada ti masansan a madaydayaw. Makauma ti makikadua kadagiti kasta a tattao!”
—Jeanne.
Aniaman ti makagapu, nalabit pampanunotem . . .
‘Rumbeng kadi a baliwak ti itsurak?’
Usigem ti kuna ti dadduma a padam nga agtutubo.
“Saanmo a kanayon a mabaliwan dagiti dimo kayat iti bagim, isu a nasaysayaat no akseptarem lattan dagiti pakapilawam. No kasta ti aramidem, posible a di pay ketdi madlaw dayta ti dadduma.”
—Rori.
“Aramidem ti amin a kabaelam nga agbalin a nasalun-at. No nasalun-atka, makitanto dayta iti itsuram. No ti magustuan laeng ti maysa a tao kenka ket ti itsuram (imbes a ti agpayso a kinataom), isu ket saan a gayyem.”
—Olivia.
Laglagipem: Aramidem ti kabaelam a mangpasayaat iti itsuram. Ngem dimo unay pakaseknan dagiti dimon mabalbaliwan. Ngamin, mabalin a makadangran ti nalabes a pannakaseknan iti itsuram. (Basaem ti “ Kapadasan ni Julia.”)
Ngem no balanse ti kababalinmo, realistiko ti panangmatmatmo iti bagim, kas iti napaneknekan ti agtutubo a ni Erin. “Siempre, adda dagiti pakasikorak maipapan iti itsurak,” kunana, “ngem nadlawko a madismayaak laeng no dagiti diperensiak ti kitkitaek. Ita, regularakon nga agehersisio ken mangmangan kadagiti nasustansia isu nga in-inut a simmayaaten ti dadduma pay a banag.”
Ti kasayaatan pay laeng a makeover!
No balanse ti panangmatmatmo iti itsuram, nasaysayaat ti riknam (ken uray ti langam). Makatulong ti Biblia. Paregtaennaka nga agbalin a:
Kontento. “Nasaysayaat a mapnekka iti adda kenka ngem ti kanayon nga agtarigagayka iti sabali a banag, agsipud ta awan serserbina dayta a kas iti panangkamat iti angin.”
—Eclesiastes 6:9, Contemporary English Version.
Balanse iti panagehersisio. “Ti panagsanay iti bagi bassit ti maigunggonana.”
—1 Timoteo 4:8.
Mangpapintas iti makin-uneg a kinataom. “Ti maysa laeng a tao kitaenna no ania ti agparang kadagiti mata; ngem no maipapan ken Jehova, kitaenna no ania ti puso.”
—1 Samuel 16:7.
“Makita iti rupatayo ti panangmatmattayo iti bagitayo. No kontento ti maysa a tao, makita dayta ti dadduma ket sigurado a maatrakarda kenkuana.”
—Sarah.
“Nalaka a madlaw ti kinapintas. Ngem ti kinataom ken dagiti nagsayaat a kababalinmo ti kangrunaan a malaglagipto dagiti tattao kenka.”
—Phylicia.
Kitaem met ti Proverbio 11:22; Colosas 3:
Ammuem ti Ad-adu Pay
Siasinoak?
Uppat a pamay-an tapno maammuam ti kinasiasinom ken dagiti maitakderam a prinsipio.